Ramon M. Nogués va parlar sobre "El cervell i la consciència i la singularitat humanes" a Sant Cugat Ramon M. Nogués va parlar sobre "El cervell i la consciència i la singularitat humanes" a Sant Cugat\n13/06/2017 Ramon M. Nogués va parlar sobre "El cervell i la consciència i la singularitat humanes" a Sant Cugat\nRamon M. Nogués, catedràtic emèrit d'antropologia biològica de la UAB, va pronunciar la conferència "El cervell i la consciència i la singularitat humanes" en el que era la tercera sessió del cicle "Diàlegs entre ciència i religió" que organitza l'Associació Astronòmica Sant Cugat-Valldoreix, en col·laboració amb l'STICB del Centre Borja, a l'auditori de la Casa de Cultura (Carrer de Castellví 8, Sant Cugat de Vallès)., el dimarts 13 de juny a les 19:30h.\nL'esquema que va seguir és aquest:\n1. La singularitat evolutiva: comparació especialment en cervells i primats.\n2. El llenguatge com a exemple d'estructures cerebrals regionals.\n3. La pista genètica. Gens presumiblement relacionables amb l'originalitat humana.\n4. La conformació mental: l'estructura integrada d'una ment nova.\n5. Sistemes simbòlics en la cultura. Ètiques, estètiques i espiritualitats/religions.


La Terrassa d'Estiu de Burjassot entra al juliol amb "Onward", el nou i més esperat de Pixar | Valencia Extra\nLa Terrassa d’Estiu de Burjassot, que ha obert les portes al millor cinema per a tota la família i amb totes les mesures de prevenció i seguretat en matèria sanitària, ofereix una nova pel·lícula per al primer cap de setmana de juliol. Es tracta de “Onward”, el més nou de Pixar, una pel·lícula per a públic familiar que es projectarà del 3 al 5 de juliol, a les 22:30h, a l’Auditori de la Casa de Cultura.\nLa pel·lícula, d’animació i fantasia, està recomanada per a nens i nenes a partir de sis anys. La història trasllada als espectadors i espectadores a un món de fantasia suburbana, on dos germans elfs adolescents, Ian i Barley Lightfood, s’embarquen en una aventura en la qual es proposen descobrir si existeix una mica de màgia en el món que els permeta passar un últim dia amb el seu pare, que va morir quan ells eren encara molt petits.\nOnward va arribar als cinemes poc abans que esclatés la crisi del coronavirus, per la qual cosa molts seguidors de la factoria Pixar es van quedar sense poder veure, en pantalla gran, la història de dos germans elfs que mouran cel i terra per a tornar a veure el seu pare mort anys enrere. Ara és el moment de poder gaudir d’ella, a l’aire lliure i en la pantalla gran de Burjassot.\nA la Terrassa d’Estiu, l’Ajuntament de Burjassot permet un aforament al 75%, amb un total de 487 localitats. Es manté la deguda separació entre cadires i es facilita la distància social d’1,5 metres en zones comunes, com ara taquilla i accessos al recinte de l’Auditori que, a més, estan senyalitzats i separats amb itinerari de tanques.


The XX presenta el seu últim disc al Primavera Sound | betevé\nEl grup escocès Mogwai ha sorprès els assistents amb una actuació sorpresa al festival\nRedacció | dissabte, 3 de juny del 2017, a les 12.15\nEl trio format per Romy Madley Croft, Oliver Sim i Jamie XX arribava a aquesta edició del Primavera com un dels plats forts del certamen i ho ha fet a ritme de pop electrònic. The XX ja va actuar al Primavera Sound l’any 2012, però en aquella ocasió no era cap de cartell com ara.\nLa sorpresa de la nit va ser protagonitzada per Mogwai, que va fer un directe no programat. Van oferir una hora de temes nous, que no havien sonat fins ara en cap festival ni sala de concert. Malgrat no estar programat, els assistents al Primavera Sound no van dubtar a canviar de plans i assistir al concert. Cal dir que els rumors sobre una possible actuació sorpresa de la banda de post-rock van saltar al matí, quan el grup va penjar una fotografia a Barcelona al Twitter. I a mitja tarda, el festival ho confirmava a través de les seves xarxes socials.\nPel que fa als grups d’aquí, El Petit de Cal Eril ha donat un toc psicodèlic a l’hora més calorosa. El grup lleidatà va repassar alguns dels seus grans èxits, però també va tocar algun dels temes del seu últim disc, ‘La força’.\nConcert sorpresa d’Arcade Fire al Primavera Sound\nEls electrònics del Primavera Sound\nLa cadena Yelmo assumirà la gestió del cinema Comèdia\nMor als 51 anys el periodista i escriptor Carles Capdevila


Estudiants de St. Gregori presenten a Brussel·les un documental sobre l'exili - Diari de Girona\nSón alumnes de l'institut Vall de Llémena que han descobert la memòria de la Guerra Civil i els refugiats sirians\nLa presentació del documental a l'Eurocambra. natàlia segura/acn\nLa presentació del documental a l'Eurocambra.\nEls alumnes de l'Institut Vall de Llémena de Sant Gregori han presentat aquesta setmana al Parlament Europeu un documental sobre els efectes de l'exili durant la guerra civil espanyola i siriana. Aquests estudiants gironins han elaborat el projecte «Escaping war» conjuntament amb els alumnes del centre NMS/VBS In der Krim de Viena, a Àustria, en el marc del programa Erasmus+ de la Comissió Europea.\nAbans de la presentació a l'Eurocambra, l'alumna Georgina Sabrià va explicar que amb aquesta experiència han après «moltes coses» sobre les guerres i l'exili entrevistant els seus avis i familiars que patir la guerra civil espanyola i parlant amb sirians que ho han viscut recentment «en primera persona».\nSabrià va destacar que amb el projecte han vist que els conflictes poden afectar a qualsevol persona al món i en el moment menys pensat i que això els ha fet entendre que «s'ha de valorar el que es té». «S'ha d'estimar el que tens i no aferrar-te molt a les coses materials», va concloure.\nDurant l'acte, l'eurodiputat Josep-Maria Terricabras va celebrar haver pogut portar aquest documental a l'Eurocambra i va reivindicar la importància de mostrar «solidaritat» amb els refugiats sirians.


A l'altre costat del PARKINSON: Modificació del barem de valoració de la situació de dependència\nModificació del barem de valoració de la situació de dependència\nA principis de l'any 2011, el BOE publicava l'Acord del Consell Interterritorial sobre modificació del barem de valoració de la situació de dependència, en el qual apareixia com a annex V 'Actuacions per a la millora en la implantació de la nova versió del Barem'. Aquest punt recollia la necessitat de confeccionar guies metodològiques que ajudaran als valoradors de la dependència a adequar les seves avaluacions al tipus de patologia.Arran d'aquesta publicació, la Federació Espanyola de Parkinson va començar a col · laborar en l'elaboració d'una d'elles específica de la malaltia de Parkinson.\nMés d'un any després i gràcies a la col · laboració de psicòlegs, terapeutes ocupacionals, fisioterapeutes, logopedes, neuròlegs i sota la coordinació de la FEP, l'IMSERSO ha publicat 'Guia d'orientació en la pràctica professional de la valoració reglamentària de la situació de dependència en persones amb malaltia de Parkinson ', juntament altres quatre: esclerosi múltiple, paràlisi cerebral i productes de suport per a l'autonomia personal.\nL'objecte d'aquests manuals és transmetre coneixements útils per a la comprensió de les condicions de salut de les diferents patologies per part dels professionals de la valoració oficial de la situació de la dependència, a més de servir de suport a la formació d'aquests professionals. D'altra banda, facilitarà l'aplicació del barem de manera homogènia en totes les comunitats autònomes.\nAmb la publicació i difusió d'aquesta guia els professionals encarregats de valorar la dependència podran avaluar millor les necessitats d'un afectat de Parkinson i adequar les ajudes al seu grau real de dependència.\nEs poden consultar la guia a la pàgina web de l'IMSERSO:\nPublicado por Vicentomas en 23:56


Pàgina d'inici\tNotícies\tQuè eren i per què servien les caselles de peons caminers?\nEls allotjaments dels treballadors encarregats del manteniment de les carreteres són un dels elements incorporats al projecte 'Museu al carrer' del mNACTEC\nPer què servien les caselles de peons caminers?\nCartell indicador de “Casilla de peones caminers” conservat a Sant Agustí del LluçanèsmNACTEC\nAl llarg del paisatge de les nostres antigues carreteres encara es conserven una tipologia de construccions que ben sovint hem vist: les caselles dels peons caminers. Amb unes formes gairebé idèntiques atesa la reglamentació de la seva construcció, aquestes construccions servien per aixoplugar i allotjar els treballadors que tenien encarregada la tasca de conservar un determinat tram d’una carretera i per guardar-hi també els seus corresponents materials i eines de treball.\nHabitades per una o dues famílies de peons\nAntiga casella de peons caminers a la carretera N-260 a l’altura d’Avinyonet de PuigventósmNACTEC\nDes de l’antiguitat sempre han existit diferents models de vies de comunicació (camins de ferradura, camins carreters, camins rals, etc.) que, sense un manteniment estructurat ni regulat, solien estar sempre en un estat lamentable de conservació. És l’any 1852, durant el regnat d’Isabel II, que es determina i es regula la construcció, la ubicació i el disseny de les primeres caselles de peons caminers. El 1867, amb el reglament d’organització d’aquests treballadors, es comença a determinar i clarificar aquesta nova forma de manteniment i servei de les noves carreteres i el seu entorn.\nEls peons caminers, a més de fer les reparacions i les tasques de manteniment del seu tram de carretera, havien d’actuar de policia de trànsit i carreteres i "encarregar-se de mantenir en bon ús els camins del tram que se li encomanava tots els dies de l'any des de la sortida fins a la posta de sol, i denunciar aquells transeünts que causessin danys en les carreteres i les seves zones de servitud".\nCada peó o parella de peons caminers agrupats a l’entorn d’una d’aquestes caselles tan habituals a les nostres carreteres tenia establert un tram d’entre 15 i 30 quilòmetres, segons la dificultat de la via. A cada peó se li assignava una d’aquestes caselles, on podia viure-hi també la seva família. Molt sovint, però, hi habitaven dues famílies, al llarg de tot l’any, hivern i estiu.\nUnes construccions molt senzilles i semblants entre si\nAntiga casella de peons caminers a la sortida de Manresa, i primer quilòmetre de la N-141 de Manresa a VicmNACTEC\nLes caselles, algunes de les quals encara podem veure a les nostres carreteres, eren molt semblants entre si i seguien uns models constructius establerts i predeterminats. Habitualment aquestes construccions eren de planta rectangular i teulada a dues aigües, amb dues xemeneies, amb una senzilla sala menjador amb llar de foc i dos petits armaris de rebost.\nEls dormitoris, que es situaven a continuació, poden variar entre dos i quatre. A tocar de la casella, o en alguns casos com a pati interior, existien construccions auxiliars que permetien disposar de llenyer, lavabo, quadres per als animals destinats a transportar materials i un imprescindible dipòsit d’aigua de pluja.\nAtès el modest sou que rebien els peons caminers, es permetia que aquests tinguessin un petit hort i algun corral per criar bestiar per a consum propi.\nQuatre models de caselles\nCasella de peons caminers a la carretera GI-402, de la Pobla de Lillet a Campdevànol, proper al coll de Merolla i entre els quilòmetres 2 i 3mNACTEC\nMalgrat les singularitats, hi ha quatre models generalitzats de caselles de peons caminers. El model més simple és el que es va establir l’any 1859, que tenia una superfície de 110 m². El segon model, datat en projectes del 1897, té l’entrada pel lateral de la casella i permet allotjar dues famílies. El model de 1898 afegeix més habitacions, un primer pis, un cobert adossat i forn i pou al costat mateix de la casella.\nL’últim model planificat serà el de l’any 1950, que parlava ja d’adequar aquestes noves construccions a l’entorn del paisatge i als models arquitectònics de l’entorn. No es plantejava, en aquest cas, un model uniformitzat, fet que permet veure encara a les nostres carreteres alguns d’aquests models “singulars” o individualitzats.\nA cada costat de la casella hi anaven pintades les distàncies quilomètriques a la ciutat o al poble més proper.\nAls anys 1960-1970 comencen a abandonar-se\nCasella de peons caminers coneguda com “La casilla” construïda l’any 1902 a la carretera B-124 de Castellar del Vallès a CaldersmNACTEC\nAmb la millora de les condicions de vida, les caselles van començar a abandonar-se en els anys 1960-1970 per convertir-se en magatzems de materials i, posteriorment i en alguns casos, esdevenir habitatges de segona residència. Si ens fixem en el paisatge de les nostres antigues carreteres, descobrirem aquestes singulars construccions que van estar lligades estretament a sistemes tècnics de conservació i manteniment de les vies de comunicació de la societat industrial del nostre país i, a la vegada, ens permetrà posar en valor alguns dels models més destacats i ben conservats d’aquest patrimoni.\nEl projecte Museu al carrer del Museu de la Ciència i de la Tècnica de Catalunya (mNACTEC) incorpora, de forma destacada i preferent, aquestes construccions.


D'on va sorgir la frase "barril de porc"? - pressupost i estalviLlegir Més\nPrincipal » pressupost i estalvi » D'on va sorgir la frase "barril de porc"?\nD'on va sorgir la frase "barril de porc"?\nL'ús de la frase "barril de porc" data del 1863 i s'utilitzava inicialment per fer referència a tots els diners que un govern gastés als seus ciutadans. Aquest ús va derivar de "Els fills del públic", escrit per Edward Everett Hale. No va ser fins aproximadament deu anys més tard que la frase i el concepte relacionat de la política de barril de porc van suposar una despesa per part d’un polític específicament realitzat en benefici d’un grup de persones a canvi del seu suport. Aquest suport es presenta normalment en forma de vots per als polítics o diners donats a la seva campanya.\nUn altre possible origen per a la frase "barril de porc" prové de pràctiques anteriors a la Guerra Civil, en què els propietaris d'esclaus miraven que els seus esclaus es barallaven contra un canó de porc salat que es dona com a recompensa pels serveis.\nLa despesa en barril de porc té connotacions negatives, particularment al Congrés, ja que es pot considerar com un tipus de suborn o, com a mínim, una forma d’influència sobre el polític. Els diners i la política solen anar de la mà, ja que el cost de la creació d’una campanya política efectiva és bastant elevat. No obstant això, l'ús de fons generals per als contribuents i l'augment de la despesa general del govern per beneficiar els seus propis representants com a mètode per mantenir el seu càrrec pot comportar corrupció.\nUn concepte semblant a la política del barril de porc és la recerca de lloguers que, tot i que no es limiten a l'ús dels polítics, els utilitza sovint per obtenir favor amb els grups de pressió i altres grups d'interès especial. Igual que la despesa en bóta de porc, les pràctiques que busquen lloguers només beneficien un nombre molt reduït de persones a costa de la població en general tributant.\n(Per a lectura relacionada, vegeu "Quins són alguns exemples de política de porcs de barril als Estats Units?")\n© 2020 L'ús de la frase "barril de porc" data del 1863 i s'utilitzava inicialment per fer referència a tots els diners que un govern gastés als seus ciutadans. Aquest ús va derivar de "Els fills del públic", escrit per Edward Everett Hale. No va ser fins aproximadament deu anys més tard que la frase i el concepte relacionat de la política de barril de porc van suposar una despesa per part d’un polític específicament realitzat en benefici d’un grup de persones a canvi del seu suport. Aquest supo D'on va sorgir la frase "barril de porc"? - pressupost i estalviLlegir Més


Any del Llibre - Programa d'actes\n2018, Any del Llibre a Ripollet\nLa declaració del 2018 com a Any del Llibre a Ripollet, acordada pel Consell d'Administració del Patronat Municipal de Cultura, sorgeix com a voluntat de situar el llibre i la lectura en primer pla de les polítiques culturals municipals.\nLa lectura ha de ser entesa com un dret fonamental de les persones, al qual tothom ha de tenir accés. La competència lectora permet el desenvolupament personal i l'exercici del seu dret a l'educació i a la cultura. Els objectius d'aquest Any del Llibre no es limiten, doncs, a propostes per aconseguir un augment en els índexs de lectura municipal, sinó que cerquen prioritzar les polítiques i les línies de treball per assegurar-ne l'accés. Cal entendre la lectura com una eina de desenvolupament positiu de la comunitat, un element de democratització de la societat que garanteix l'entrada al coneixement, independentment dels nivells socials o la situació econòmica de cada individu. El valor dels llibres recau en el poder que té la lectura per a crear persones més actives, més participatives, més crítiques i més reflexives.\nLa celebració serveix, també, per continuar amb el model establert en els darrers anys de sinergies, col·laboracions i aliances entre els diferents agents del món associatiu municipal.\nEl programa que teniu a les mans és una mostra de la força d'aquest acord, amb més de quaranta actes organitzats per les associacions de Ripollet, que aconsegueix treballar en molts i variats àmbits per a un objectiu comú: el foment de la cohesió i la inclusió cultural i social a través dels llibres, sense oblidar que una iniciativa d'aquesta envergadura servirà per a construir polítiques, eines i mecanismes entorn del foment de la lectura que perduraran més enllà d'una commemoració.\nLlibres i ciutat\nEl gran repte és establir lligams perdurables entre els llibres, la ciutat i les persones.\nUn dels esforços de l'Any del Llibre es centra en l'impuls i la millora de la comprensió lectora per accedir al coneixement. Aquestes competències bàsiques s'assoleixen prioritàriament en l'àmbit escolar. El treball conjunt entre escoles, famílies i agents municipals és la base per a establir les eines que involucrin la lectura com a element essencial. Així doncs, es veuran reforçades amb la creació d'una xarxa de biblioteques escolars que permetrà l'obertura de nous espais públics a la comunitat. Sumant esforços en aquest objectiu, comptem amb la implicació de les administracions supramunicipals, que ja ens donen suport per les competències bàsiques de lectoescriptura, per finalment incloure l'alumnat en com volem viure i estimar la ciutat des de les lletres.\nUna de les característiques del plantejament i de la programació anual, d'aquesta i de les anteriors edicions, és l'ús de l'espai públic per a poder desenvolupar-se. Per aquest motiu els llibres i la lectura també ocuparan les places i els carrers de Ripollet. Durant aquest any desenvoluparem el servei bibliotecari municipal, més enllà de les parets d'un equipament, i la ciutat gaudirà d'un nou espai públic de lectura al municipi que formarà part d'una xarxa d'espais i punts d'intercanvi de llibres.\nLa promoció del patrimoni literari local també és una de les prioritats de l'Any del Llibre. Desenvoluparem el programa Ripolletres, que ens ajudarà a la difusió dels autors i autores, i a la conservació del nostre fons bibliogràfic.\nEn aquesta línia de treball comuna, que és la de vincular el nostre patrimoni i la cultura popular amb el foment de la lectura, Ripollet tindrà un nou element del Bestiari. La creació d'una bèstia, inspirada en els dracs centenaris de la Torre de l'Argentera, afegirà un nou element referencial de la ciutat i serà un component més per reforçar aquests lligams entre l'associacionisme, la cultura tradicional i l'interès per les nostres lletres locals.\nTot un any que pretén, també, donar valor a la diversitat cultural de Ripollet, creant lligams de valor intercultural al municipi, realitzant actuacions que reflecteixin totes les llengües que es parlen al municipi i vehiculant la inclusió i el respecte mitjançant la llengua catalana.\nFinalment, aquesta celebració és també una gran oportunitat per a treballar la lectura des de diferents manifestacions artístiques i culturals, posant en alça els valors subversius i contestataris de la literatura, capaç de fer-nos revisar els nostres principis i raonaments més profunds.\nDurant l'any, als instituts de Ripollet\nDescobrir la història de Ripollet\nAmb l'objectiu d'establir un marc de col·laboració entre el Grup d'Estudis Ripolletencs (GER) i els instituts i que doni com a resultat projectes d'investigació històrica local. Es preveu la possibilitat d'editar els materials.\nIntercanvi de llibres sobre el món de la bicicleta\nTé com a finalitat ampliar l'estoc de llibres del Club i facilitar-ne l'intercanvi entre les persones sòcies de l'entitat.\nOrganitza: Club Ciclista Ripollet\nD'abril a juny, al web https://jotapg.wixsite.com/folein Projecte FO LE IN\nAquest projecte interescolar té com a objectiu el foment de la lectura entre els infants, a partir de la crítica literària sobre llibres infantils.\nOrganitza: Escola Anselm Clavé\nFes recomanacions de llibres i comparteix una foto amb una ressenya.\nOrganitza: Col·legi Sant Gabriel\nD'abril a setembre, a la Biblioteca de l'Institut Lluís Companys\nL'hora de l'avi\nAmb aquesta iniciativa, es convida la gent gran de la ciutat a fer -de manera voluntària- activitats al centre: explicar contes, històries de vida, fer tallers, etc.\nOrganitza: Institut Lluís Companys\nD'abril a desembre, a la Revista de Ripollet\nRecopilació de recomanacions literàries fetes per veïns i veïnes de Ripollet, tant al web revistaderipollet.cat com a l'edició en paper de la publicació.\nOrganitza: Associació Ràdio Ripollet\nD'octubre a desembre, al Centre Parroquial\nTaula rodona d'autors literaris\nCicle de tertúlies literàries amb autors locals i coneguts d'Amics del Teatre.\nOrganitza: Amics del Teatre\nDimecres 28 de febrer, a les 19 h, al Teatre Auditori del Mercat Vell\nTrobada de Clubs de Lectura del Vallès Occidental\nClub del Llibre amb l'escriptor basc Kirmen Uribe\nEl primer acte de l'Any del Llibre comptarà amb la presència del seu traductor al català, Pau-Joan Hernàndez.\nHi col·labora: Xarxa de Biblioteques Municipals de la Diputació de Barcelona\nDilluns 12 de març, a les 17 h, a l'escola FEDAC El Roser\nClàssics que mouen masses\nExposició del projecte realitzat pels alumnes de l'escola.\nOrganitza: FEDAC Ripollet\nDivendres 16 de març, a les 19 h, a la Biblioteca Municipal\nPresentació del llibre No soy una princesa A càrrec de la seva autora, Tamara Martín\nDimecres 21 de març, a les 19 h, a la Biblioteca Municipal\nPresentació del llibre Construccions identitàries - Work in Progress\nA càrrec de la seva l'autora, Mar C. Llop\nDel 2 al 19 d'abril\nParticipa en el sorteig de tres premis. Segueix la Unió de Comerciants de Ripollet a Instagram, penja una foto d'un establiment comercial de la UCR, amb algun element identificatiu de Sant Jordi i utilitza les etiquetes #UCR, #mesquecomerç i #SantJordiUCR2018. Consulta les bases al web ucripollet.cat.\nDel 2 al 28 d'abril\nConcurs d'aparadors: "La lectura"\nOrganitza: Unió de Comerciants de Ripollet\nDel 4 al 30 d'abril, a la sala 1 del Centre Cultural\nExposició: "Pessigolles. Catàleg d'emocions i sentiments"\nMostra del Consell Català del Llibre Infantil i Juvenil.\nDissabte 28 d'abril, a les 11 h\nActivitat familiar sobre l'exposició\nDel 4 al 30 d'abril, a la Sala d'Art del Centre Cultural\nExposició: "365 pàgines:\nun itinerari literari"\nTreballs dels tallers d'art del Centre Cultural. Dijous 19 d'abril, a les 19 h\nPresentació i visita guiada\nDimecres 4 d'abril, a les 19 h, a Gurri Taverna\nPresentació de la novel·la La mort no és el final, de Jordi Martí Vidal\nA càrrec del periodista i actor Ferran Rigat Música amb Cordaveu\nDissabte 7 d'abril, durant tot el matí, al Mercat Municipal\nTaller de dibuix ràpid infantil, amb l'animació de La Careta Teatre. Entre tots els dibuixos, se n'escollirà un que serà el punt de llibre que regalarà el Mercat Municipal per Sant Jordi. Organitza: Associació de Venedors i Comerciants del Mercat de Ripollet\nDissabte 7 d'abril, a les 11.30 h, al pati del Centre Cultural\nDramatització de fragments literaris Organitza: Associació Descargolats\nDilluns 16 d'abril, a les 17 h, a la Biblioteca Municipal\nXerrada: "Com fer el teu fill/a lector/a"\nA càrrec de Marta Martí\nHi col·labora: Diputació de Barcelona\nDimarts 17 d'abril, a les 18.30 h, al local de l'entitat\nEl Goya dels meus llibres\nCada participant presentarà el seu llibre preferit.\nOrganitza: AV Sant Andreu\nA les 18.30 h, a la Biblioteca Municipal\nLlegir el teatre: club de lectura\nA càrrec de Mònica López, d'Amics del Teatre. Cal inscripció prèvia\nDimecres 18 d'abril, a les 17.30 h, a la Biblioteca Municipal\nLlegim i creem: llibres, llibres i més llibres\nDescobrirem un munt d'històries que parlen sobre llibres i biblioteques.\nA les 18.30 h, a la Biblioteca Municipal Som cultura, som llengua: "Tradicions de Sant Jordi"\nA càrrec de l'Oficina de Català de Ripollet\ni de la Biblioteca Municipal\nDivendres 20 d'abril, a les 15 h, a l'Escola Enric Tatché i Pol\nA càrrec d'Anna Juan\nA les 19 h, al Centre Cultural\nPresentació del llibre: Ripollet-Cerdanyola: societat i lluita antifranquista\nA càrrec del seu autor, Ramon Martos Organitza: GER — Grup d'Estudis Ripolletencs\nA les 20 h, a la Biblioteca Municipal\n5à Revetlla de Sant Jordi\nNits de música: Any del Llibre\nEspectacle sobre llibres, música i poesia. Organitza: AETMV\nHi col·labora: Amics del Teatre i La Careta\nA les 17.30 h, a l'Escola de Música\nEls familiars dels alumnes llegiran textos mentre els alumnes hi posen la banda sonora Organitza: Escola de Música de la Societat Coral "El Vallès"\nSant Jordi al cap de setmana\nA les 12 h, al pati del Centre Cultural Concert: "Et sona aquest llibre?"\nA càrrec de l'Escola de Música de la Societat Coral "El Vallès" i l'Escola de Música de Gràcia Organitza: Escola de Música de la Societat Coral "El Vallès"\nA la pl. de Pere Quart\n—Parades de llibres\n—Carpa del Drac: espai de contes\nde la Biblioteca Municipal\nPresentació del llibre: Un autobús bajo el mar\nA càrrec dels seus autors, David Muñoz i Esther Bernal\nOrganitza: Racó de les Lletres Locals\nEspai del llibre i la lectura —Parades de llibres\nTaller del Drac del CIP Molí d'en Rata\nVols crear amb nosaltres la teva disfressa de drac personalitzada per Sant Jordi? Per celebrar el bateig del drac de Ripollet, farem un taller molt divertit amb tot de manualitats per a la canalla!\nBateig del Drac i primera cercavila Recorregut: de la pl. de Pere Quart a la Torre de l'Argentera.\nD'11 a 14 h, a la carpa de la Ràdio\nPrograma especial realitzat per col·laboradors de l'emissora.\nDe 12 a 14 h, a la carpa de l'entitat Signatura d'autors i autores locals\nOrganitza: Racó de Lletres Locals\nStorytime: The King's Servent\nPorta un conte i te'l dibuixaran uns il·lustradors! A càrrec de Llàpix\nInstal·lació interactiva per jugar amb els contes i ser titellaires per un dia.\nMicro obert de contes\nTothom qui vulgui podrà acostar-se a la carpa\na escoltar o a explicar contes.\nDe 10 a 20 h, a les rbles. de Sant Jordi i Sant Esteve\nOrganitza: Comissió Coorganitzadora d'Entitats i Servei Comunitari de l'Institut Can Mas\nDe 10 a 14 h, al Centre Parroquial\nA les 13.30 h, al Centre Cultural\nPresentació del llibre-memòria de l'Any Clavé i del 140è aniversari\nde la Societat Coral "El Vallès"\nA l'institut Palau Ausit\nBescanvi de llibres entre alumnes.\nOrganitza: Institut Palau Ausit\nDe 9 a 12.30 h, al parc Dolores Ibárruri\nLectura ininterrompuda: llegim per al barri\nA càrrec dels infants de cicle inicial i mitjà de l'escola i del veïnat que s'hi vulgui sumar.\nOrganitza: Escola Enric Tatché i Pol\nDe 10 a 13 h, al Col·legi Sant Gabriel\nLectura continuada de fragments literaris\nA càrrec dels infants del col·legi, familiars, professors i participants.\nA les 11 h, a l'Escola d'Adults\nLectura compartida: selecció de relats curts de Quim Monzó i Antonio Tabucchi\nA càrrec de membres dels tallers de tertúlia literària catalana i castellana.\nOrganitza: Associació Cultural i CFA Jaume Tuset\nDe 9 a 12.30 h, a la baixada del Mercat Recital de poemes i exposició d'il·lustracions\nA partir de les 10 h, a la carpa de l'entitat Intercanvi de llibres\nOrganitza: Associació Cultural i CFA\n—Photocall: "Jo també llegeixo en català"—Scrabble gegant\n—Jocs de frases fetes\nOrganitza: Oficina de Català de Ripollet\nProgramació especial. 11 h, Així Som (Aspasur), 11.30 h Fem Memòria i 12 h magazín realitzat pels serveis informatius\nde Ripollet Ràdio amb els protagonistes de la Diada.\nEndevina el conte\nExposició-joc de llibres il·lustrats\nInstal·lació interactiva per (re)interpretar Shakespeare en clau de joc.\nProjecte Lletra a lletra, fem municipi\nA les 9 h, al Teatre Auditori\nTrobada del Projecte\nCercavila del Drac\nRecorregut: del Teatre Auditori del Mercat Vell a la rbla. de Sant Esteve\nD'11 a 13 h, a la rbla. de Sant Esteve Mostra de treballs\nA càrrec dels alumnes de les escoles Enric Tatché, Gassó i Vidal i grup de persones adultes\nD'11 a 14 h, al parc del riu Ripoll i a la Biblioteca Municipal\nA càrrec dels alumnes de les escoles Tiana\nde la Riba i Francesc Escursell i Bartralot\nA partir de les 16.30 h, a l'Institut\nInauguració de la Biblioteca - Sala d'estudi Andreu Solà, contacontes, concert, venda de llibres de segona mà i lliurament de premis dels concursos d'Instagram i del logotip\nDimarts 24 d'abril, a les 18 h, al Teatre Auditori del Mercat Vell\nRecital de poesia: "Las Sinsombrero"\nA càrrec del taller de poesia de l'entitat, en homenatge a "Las Sinsombrero", pensadores i artistes de la Generació del 27.\nA les 19 h, a la Biblioteca Municipal Obrint Armaris: club de lectura LGTBI Memòria d'uns ulls pintats, de Lluís Llach A càrrec d'Eugeni Rodríguez, de l'OCLH.\nHi col·labora: Observatori Contra l'Homofòbia\nDivendres 27 d'abril, a les 18.30 h, a la Biblioteca Municipal\nL'estiu sense homes, de Siri Hustvedt\nA càrrec d'Alícia Gil\nDilluns 7 de maig, a les 17 h, al CIP Molí d'en Rata\nDivendres 18 de maig, a les 11 h, al Centre Cultural\nOrganitza: Aspasur Centre Ocupacional\nDimarts 22 de maig, a les 19 h, a la Biblioteca Municipal\nObrint armaris: club de lectura LGTBI Reflexiones sobre la cuestión gay, de Didier Eribon\nA càrrec d'Eugeni Rodríguez, de l'OCLH.\nDijous 24 de maig, a les 17 h, al Centre Cultural\nA càrrec de Pep Molist\nDijous 24 de maig, a les 19 h, a la Biblioteca Municipal\nPresentació del llibre: "13 meses para soñar"\nA càrrec del seu autor, Alejandro Martín.\nDiumenge 27 de maig, a les 12 h, al CIP Molí d'en Rata\nContes de l'àvia\nGaudirem d'històries populars que els avis i àvies guarden a la seva memòria i que passen de generació a generació.\nDel 28 de maig al 10 de juny, al vestíbul del Centre Cultural\nRelats de La Placeta\nExposició de llibres fets pels infants del Centre Obert i de fotografies que recullen el seu treball preparant la mostra.\nOrganitza: Centre Obert La Placeta\nAl mes de maig, al parc M. Lluïsa Galobart Clowntes\nEspectacle infantil de clown amb l'objectiu de fomentar la lectura i l'interès dels infants pels llibres.\nActivitat inclosa a la programació de les Festes de Maragall.\nOrganitza: La Careta Teatre\nDiumenge 3 de juny, d'11 a 14 , pels carrers de la ciutat\nEspais amb Encant: flors, música, llibres i dança\nConstrucció d'un fotomaton digital portàtil a la Biblioteca.\nDimecres 13 de juny, a les 19 h, al Teatre Auditori del Mercat Vell\nTeatre: La caja de la discordia\nRepresentació teatral del grup de teatre de l'Associació Cultural Jaume Tuset.\nOrganitza: Associació Cultural i d'Educació d'Adults Jaume Tuset i CFA Jaume Tuset\nDijous 14 de juny, a les 19 h, a la Biblioteca Municipal\nCelebració del 70è aniversari\nLectura de poemes i/o textos amb motiu de l'Any del llibre.\nOrganitza: Anyada del 1948\nDivendres, 15 de juny, a les 22 h, al pati del Centre Cultural\nDel 15 de juny al 14 de juliol, en horari habitual de l'equipament, al Mercat Municipal\nHi col·laboren: Associació de Venedors i Comerciants del Mercat Municipal i l'Associació de Concessionaris del Mercat Nou\nDimecres, 20 de juny, a les 19 h, a la Biblioteca Municipal\nRipolletres: Les coses que realment han vist aquests ulls inexistents, de J.L. Badal\nConversa amb l'autor ripolletenc J.L. Badal, del seu llibre guardonat amb el Premi Crítica Serra d'Or de Novel·la 2018, en el que desgrana alguns records de la seva infantesa.\nDivendres 22 de juny, a les 22 h, al pati del Centre Cultural\nCinema a la fresca: Los juegos del hambre.\nDimarts 26 de juny, a les 19 h, a la Biblioteca Municipal\nObrint armaris: club de lectura LGTBI\nA càrrec d'Eugeni Rodríguez, de l'OCLH\nSetmana d'activitats temàtiques programades entorn a la gura del popular mag creat per l'escriptora anglesa J.K. Rowling.\nLes activitats de dilluns a dijous estan adreçades a infants i joves a partir de 12 anys i cal inscripció prèvia a l'adreça kftoripollet@gmail.com\nDilluns, 25 de juny, a les 18.30 h, a la Biblioteca Municipal\nDimarts, 26 de juny, a les 18 h, al Casal de Joves\nDimecres, 27 de juny, a les 17 h, al Casal de Joves\nOrganitzen: Ajuntament de Ripollet i Descargolats Teatre\nDijous, 28 de juny, a les 18 h, al Casal de Joves\nDivendres, 29 de juny, a les 19 h, a El Local (c. Monturiol, 32)\nPresentació del llibre Al principi de tot hi ha la guerra\nAmb David Fernàndez i August Gil Matamala\nOrganitza: COP-Compromís per Ripollet\nDivendres, 29 de juny, a les 22 h, al pati del Centre Cultural\nCinema a la fresca: Harry Potter y la piedra filosofal\nFins al 14 de juliol, al Mercat Municipal, en horari habitual de l'equipament\nHi col·labora: Associació de Venedors i Comerciants del Mercat Municipal i Associació de Concessionaris del Mercat Nou\nDivendres 20 de juliol, a les 22 hores, al pati del Centre Cultural\nCall me baby your name\nActivitat inclosa dins el programa del Dia per l'Alliberament LGTBI\nFins al 30 de setembre, al Centre Cultural\nExposició: "D(escrivint) el Ripollet\nLa història, les arts gràfiques, els molins paperers, els llibres, els oficis i Ripollet configuren les pàgines d'aquesta exposició que pretén ser una pinzellada de la gran varietat de temes que envolten el món del llibre.\nDissabte 15 de setembre, a les 18 h\ni a les 20.30h, al costat de la Biblioteca Municipal\nInauguració de l'Espai M. Aurèlia\nCapmany, espai cultural i de lectura\n—Amics del Teatre de Ripollet\n—Banda de l'Escola de Música de Ripollet\n—Colla de Gegants de Ripollet\n—Colla de Gitanes de Ripollet\n—Comissió Ripolletenca d'Activitats Culturals (C.R.A.C.)\n—Companyia de Teatre La Careta\n—Companyia Descargolats Teatre\n—Grups de Grallers i Timbalers de Ripollet\n—Societat Coral "El Vallès"\n—Trabucaires de Ripollet\nOrganitzen: Ajuntament de Ripollet i C.R.A.C.\nDimecres 19 de setembre, a les 19 h,\nClub de lectura Chick Lit:\nNo soy una princesa, de Tamara Marín\nTertúlia literària i participativa al voltant de la novel·la de l'autora local Tamara Marín amb la seva presència per a fer-li tot de preguntes al voltants d'aquesta divertida història d'amor.\nDissabte 22 de setembre, a les 19 h,\na l'AV Can Vargas,\nLa plaça del Diamant omple\nles sales de cine\nXerrada, projecció de la pel·lícula i col·loqui\nOrganitza: AV Can Vargas i AV Sant Andreu\nDivendres 28 de setembre, a les 18.30h,\nClub de lectura: La dona de gris,\nd'Anna Maria Villalonga\nLa dona no tenia cap atractiu especial. Ni alta ni baixa, ni guapa ni lletja, ni jove ni gran. Un personatge gris enmig de la massa gris. Amb un mocador al coll. Una dona com qualsevol altra i un home que l'assetja. Un persecució apassionant en una novel·la intensa, plena de profunditat psicològica i de girs inesperats.\nA càrrec d'Alícia Gil.\nComptarem amb la presència de l'autora.\nActivitat encabida dins el Programa "Lletres en Viu" de la Institució de les Lletres Catalanes.\nDijous 27 de setembre, a les 19 h,\nRipolletres: El éxito es sexy, Relaciones\ncon éxito i Tu proyecto de vida: tu éxito,\nde Vanessa Martínez Cañadas\nPresentació de la trilogia de l'autora local\nVanessa Martínez, que ens ensenyarà com entrenar la nostra ment per aconseguir els nostres objectius.\nDissabte 6 d'octubre, a les 11.30 h,\nEls més petits fem dissabte:\nL'amor pels llibres a la primera infància\nAcostarem el món dels llibres i la lectura a les famílies amb una sessió de contes inspirats per la pedagogia Waldorf i un petit taller sobre com crear un espai de lectura a casa pels infants.\nA càrrec d'Associació per a la Criança.\nCompartida Els Solets Minnilandia.\nPer a infants d'1 a 6 anys. Places limitades.\nDijous 11 d'octubre, a les 19 h,\nL'Arthur Fisher és un jove a qui la vida no li ho posarà gens fàcil. Amb ell viurem diversos i complexos moments. Aprendrem que no tot ve donat en safata de plata. Aquesta novel·la, ambientada entre els anys 1889 i 1924, ens ajudarà a entendre com era el dia a dia dels homosexuals en aquella època.\nDimecres 17 d'octubre, a les 19 h,\nRipolletres: Me quiero más a mí,\nde Tamara Marín\nPresentació de la tercera novel·la de l'autora local Tamara Marín.\nDijous 18 d'octubre, a les 17 h,\nPresentació de la Biblioteca Digital\nde l'Escola Tiana\nPresentació d'aquesta eina pedagògica i interactiva que té com a objectiu el foment de la lectura i l'escriptura a través de les tecnologies.\nDissabte 20 i 27 d'octubre a les 11 h,\nCrea un conte interactiu amb Scratch\nTaller familiar on els infants aprendran a programar jugant, a través de la creació d'un conte amb el programa Scratch.\nA càrrec de Ripolab Hacklab.\nPer a infants a partir de 8 anys. Places limitades. Cal inscripció prèvia.\nEls participants han de portar els seus propis ordinadors.\nDimecres 24 d'octubre, a l'Espai Capmany\nAcosteu-vos al nou espai cultural i de lectura a l'aire lliure Maria Aurèlia Capmany per a celebrar el Dia Internacional de la Biblioteca decorant aquest espai amb missatges especials que demostrin el nostre amor pels llibres, per la lectura i per les biblioteques.\nHora del conte: La gallina dels contes d'or\nHi havia una vegada una gallina que posava d'amagat ous per la biblioteca. Però de cada ou no sortia un pollet, sinó un conte meravellós.\nA càrrec d'Els contes de la Momo.\nDiumenge 28 d'octubre, a les 11.30 h,\nal CIP Molí d'en Rata\nTaller familiar Juga amb la història:\n"Fem paper artesanal!"\nVols celebrar l'any del llibre coneixent la història del paper? Vine al CIP Molí d'en Rata i nosaltres t'explicarem com es veia el paper fa molts anys. Descobreix l'artista que portes dins i fabrica el teu paper!\nInscripció prèvia fins al 26 d'octubre al CIP,\nper telèfon al 935 946 057 o per correu electrònic a molidenrata@ripollet.cat. Preu de l'activitat: menors de 5 anys, 1,50 €; resta, 4 €.\nDimecres 31 d'octubre, a les 19 h,\nEspectacle Any M. Aurèlia Capmany\nLectura de l'obra: Qui té por de Capmany\nSota aquest títol hi hem aplegat la lectura de dos textos: una conferència que Virginia Woolf va pronunciar el 1931 i una carta que Maria Aurèlia Capmany va publicar el 1971. Aquests textos, intel·ligents, irònics i divertits, han estat una declaració profètica, no només en la recerca de les dones pel domini de l'escriptura, sinó en tot el món professional i personal, on les dones encara participen en aquesta carrera mortal de la lluita per la igualtat social i econòmica.\nA càrrec de Q-ars Teatre\nAl mes de novembre, a les botigues\nde Can Mas\nPresentació de contes fets pels infants\na les botigues i comerços del barri\nNens i nenes visitaran per grups un comerç o botiga del barri i conversaran amb els seus propietaris i treballadors. L'objectiu de l'activitat és presentar un conte fet per ells i pensat i creat expressament per ser exposat a la botiga, amb la qual cosa es creen lligams entre la comunitat educativa i el teixit comercial del barri.\nOrganitza: Escola El Martinet\nDesembre, al Teatre Auditori\nCantata "El petit príncep"\nCantata per cor, narrador i instrumental on hi participarà tota l'entitat\nOrganitza: Escola de Música de la Societat Coral "El Vallès"\nLlibres i dansa\nRepresentació de la coreografia "La Biblioteca" -que serà enregistrada en vídeo-, protagonitzada per nenes de 7 a 10 anys i que es projectarà per la cloenda.\nOrganitza: Bunkay Dansa\nActe de cloenda de l'Any del Llibre\nConcert: Els Miserables\nAmb orquestra de cambra i la participació de l'Institut Can Mas, l'Escola de Música de la Societat Coral "El Vallès" i els cors de la Societat Coral.\nPrenent com a punt de partida el muntatge teatral que els alumnes de 4t d'ESO de l'Institut Can Mas preparen al voltant de Les Misérables, de Victor Hugo, la proposta s'enriqueix amb la participació de la Societat Coral "El Vallès".\nOrganitzen: Ajuntament de Ripollet, amb la col·laboració dels esmentats agents.\nPDF-0,48 Mb - Programa de l'Any del Llibre (pdf) - versió d'11 d'octubre de 2018\n- Murals de Ripollet [Continguts]\n- Targeta Més, la targeta de Ripollet [Banners]\n- Targeta Més, la targeta de Ripollet [Continguts]\n- Cartipàs municipal 2019-2023 [Continguts]\n- Licitació electrònica [Continguts]\n- Murals de Ripollet [Banners]\n- Publicacions oficials [Continguts]\n- Subvencions al pagament del lloguer de l'habitatge habitual 2019 [Continguts]\n- Calendari del Contribuent 2019 [Continguts]


Diumenge 11, ve un altre juny | Sant Cugat per la Independència (SCxI)\nDiumenge 11, ve un altre juny\nAquesta convocatòria interpel·la tots els demòcrates de Catalunya i de fora. Demostrarem al món que els catalans votarem, digui el que digui, faci el que faci el govern espanyol.\nUs animem a assistir-hi, organitzarem autocars des de Sant Cugat! Avui us direm com fer-ho!\n← “Contra l’autoritarisme i les armes, democràcia i urnes”. Article setmanal d’en Francesc Salvador al @totsantcugat. Campanya Òmnium Sant Cugat d’apadrinament del nou peveter de la Flama del Canigó →


Anàlisi vectorial - Search Results - UAB Digital Repository of Documents\nHome > Search Results: Anàlisi vectorial\n1 p, 478.3 KB Anàlisi vectorial  / Universitat Autònoma de Barcelona. Facultat de Ciències\n2 p, 58.5 KB Anàlisi vectorial  / Burgués i Badia, Josep Ma. (Universitat Autònoma de Barcelona. Departament de Matemàtiques) ; Universitat Autònoma de Barcelona. Facultat de Ciències\n3 p, 34.6 KB Anàlisi vectorial  / Bruna, Joaquim (Universitat Autònoma de Barcelona. Departament de Matemàtiques) ; Universitat Autònoma de Barcelona. Facultat de Ciències\n3 p, 36.1 KB Anàlisi vectorial  / Bruna, Joaquim (Universitat Autònoma de Barcelona. Departament de Matemàtiques) ; Universitat Autònoma de Barcelona. Facultat de Ciències\n1 p, 45.5 KB Anàlisi vectorial  / Universitat Autònoma de Barcelona. Facultat de Ciències\n1 p, 50.2 KB Anàlisi vectorial  / Universitat Autònoma de Barcelona. Facultat de Ciències\n3 p, 125.6 KB Anàlisi vectorial  / Bruna, Joaquim (Universitat Autònoma de Barcelona. Departament de Matemàtiques) ; Universitat Autònoma de Barcelona. Facultat de Ciències\n1 p, 231.1 KB Anàlisi vectorial  / Universitat Autònoma de Barcelona. Facultat de Ciències


Algunes dones de la Viquipèdia – Edunomia\nDimarts 8 de març és el Dia Internacional de les Dones. Precisament avui, Dia Internacional de les Dades Obertes (#OpenDataDay), la Mercè Piqueras ha publiat una columna al diari ARA titulada “Criptogínia o ocultació de les dones“, on esmenta aquest concepte de voluntat d’amagar el paper de les dones. Criptogínia és “l’ocultació de les dones i de referents femenins en diferents àmbits de la societat, especialment en espais de poder o de prestigi social”, d’acord amb l’article de la Mercè (@lectoracorrent).\nA la Viquipèdia hi falten moltes pàgines de dones que han contribuït al progrés. Per exemple, les dones que han rebut la Medalla Narcís Monturiol al Mèrit Científic i Tecnològic, atorgats per la GenCat. Sembla que hi falten aquestes, a partir d’una consulta a Wikidata: (Nom i element de Wikidata)\nGenoveva Martí i Campillo wd:Q21260110\nCarme Borrell i Thió wd:Q37830209\nMaria Pau Ginebra wd:Q47415313\nRosa Caballol i Lorenzo wd:Q57033580\nMarissa Molinas de Ferrer wd:Q57987296\nAsunción Moreno i Bilbao wd:Q76993126\nMontserrat Pagès i Torrens wd:Q84146591\nLluïsa Gràcia i Solé wd:Q93387367\nFrançoise Breton Renard wd:Q93387426\nMaría Ermitas Alcalde Pais wd:Q97831387\nMaría Eugenia Aubet i Semmler wd:Q97831401\nMaría del Carmen Claver Cabrero wd:Q97831415\nM. Dolors García i Ramon wd:Q97831430\nMaria Teresa Móra i Aznar wd:Q97831445\nConxita Royo i Calpe wd:Q97831461\nAnna Maria Sastre i Requena wd:Q97831476\nAnna Maria Serra i Tort wd:Q97831491\nMercè Unzeta i López wd:Q97831507\nPodríem agafar d’altres exemples. Caldria repassar els Premis Nacionals de Recerca (Catalunya) i equivalents al País Valencià, Illes Balears i d’altres territoris de llengua catalana. I segurament que d’altres dones que han rebut premis importants en ciència, en cultura, etc. siguin del nostre àmbit lingüístic o no, encara no tenen entrada a la Viquipèdia.\nMentre no es creen aquestes entrades, és bo constatar que hi falten.\nNaturalment també hi falten homes. No tants en proporció (però més en valor absolut, perquè hi ha moltes menys dones premiades), però també n’hi falten. També cal crear les seves entrades. En total, hi falten 16 dones de 62 guardonades (26%), mentre que d’homes n’hi falten 46, de 226 guardonats (20%). Les dones, doncs, representen menys del 25% dels guardons Narcís Monturiol. Cal notar de totes formes que en els darrers anys s’han donat moltes més medalles a dones que en el primer període d’aquests guardons. I actualment hi ha una política de paritat en els guardons. Potser no es pot anar a la igualtat en el recompte històric, però sí que les noves concessions són paritàries.\nLa consulta ha estat feta a Wikidata.\nCaldria comprovar, a partir de la llista de guardons a la pàgina web oficial d’aquests premis, que s’hi ha entrat tothom (veure també la pàgina corresponent de la Viquipèdia, una llista de persones guardonades que és independent de Wikidata). També es podria fer un cop d’ull a la Categoria de Premis Narcís Monturiol de la Viquipèdia, un recull independent de les altres dues (Wikidata i llista a la Viquipèdia). I també als premis ICREA Acadèmia.\nNo hi ha cap llistat d’aquests premis al Portal de Dades Obertes de la GenCat (esperem que l’any vinent ja hi siguin per l’#OpenDataDay)\nAquesta entrada forma part del viquiprojecte “Totes les Dones de la Viquipèdia“, una col·laboració entre Amical Wikimedia i la Càtedra de Cultura Científica i Comunicació Digital de la UdG.\nAquesta entrada ha estat editada el 10/3/22 per comentar la política paritària actual de medalles Monturiol, i també la conveniència de recollir els premis (i les premiades!) ICREA Acadèmia. Gràcies a en Xavier Lasauca pels seus comentaris constructius.\nPermaEstudiants wikipedia permalink


No només és qüestió de pressupostos\n| Ara a www.rogermelcior.cat\nEn aquest país la política del peix al cove ha portat a que els nostres polítics estiguin pendents exclusivament de que el Govern Espanyol complexi la disposició addicional tercera de l’Estatut. Fins i tot es barallen determinant qui defensa de manera més ferma aquesta disposició addicional en la negociació dels pressupostos.\nÉs clar que és irrenunciable el compliment de la disposició addicional tercera de l’Estatut durant els set anys de vigència. L’Estat hauria de reflectir en els seus pressupostos generals una inversió en infraestructures (o rescat de peatges) igual a l’aportació del PIB de Catalunya al PIB del conjunt de l’Estat.\nAra bé, no n’hi ha prou en que les partides (regionalitzables) dels comptes anuals de l’Estat del Ministeri de Foment prevegin invertir un 19,13% del total a Catalunya (encara que, malgrat tot, siguin inferior al pes del PIB català).\nPer sortir de la crisi en la que es troben immergides les nostres infraestructures no n’hi ha prou en que es prevegi “pressupostar inversions” sinó que el més important és que s’executin aquestes inversions.\nEl Ministerio de Fomento quan parla de l’execució d’obra pública realitzada fa referència a les inversions directes del mateix Ministerio. No obstant el gruix del que es pressuposta s’executa a través d’empreses com ADIF o SEITT, que no són transparents en les dades d’execució.\nA tall d’exemple, l’Adminitrador de Infraestructuras Ferroviarias (Adif), organisme públic encarregat de les grans obres i el manteniment de la xarxa ferroviària, el 2004 havia d’invertir 3,766 milions d’euros i només en va invertir 2,186 milions. Hi ha una diferència important d‘1,600 milions d’euros (l’any 2004)… Què se’n han fet?\nMés preocupant, tal i com explicava el Diari Avui, és el cas de la Sociedad Estatal de Infraestructures de Transporte Terrestre (SEITT). Aquest organisme vehicula una gran part del pressupost de Fomento. Dels 782 milions d’euros que el pressupost de l’any passat destinava a Catalunya, només se n’invertiran 255 abans de final d’any. Es tracta només del 32% dels diners previstos. Blanco no ha canviat la política dels seus antecessors: Álvarez Arza i Ávarez Cascos.\nLa no-execució de les partides pressupostàries de les empreses que aglutinen la major part de la despesa de Fomento afecta a qüestions tan importants per a la nostra competitivitat com ara la millora de Rodalies (senyalització, execució del perllongament a la T1, duplicacions…) o obres viàries com ara l’autovització de la NII al pas per les comarques gironines (A2-Autovia del nord-est). Paradoxalment els percentatges majors d’execució se’ls emporta la Línia d’Alta Velocitat i el túnel urbà de Barcelona, prioritat de la Generalitat i el Gobierno de España.\nEl SEITT tenia pel 2009 assignats per a Rodalies 154 milions d’euros del total de 347 que té fins el 2012. Ara diuen que falta invertir 340 milions, és a dir que aquest any s’han gastat 7 milions dels 154 previstos.\nAixò és una constant legislatura rere legislatura. Els partits catalans mentre segueixen parlant sobre quan difereixen els pressupostos de l’any vinent respecte a la disposició tercera de l’Estatut. Totalment legítim, però no efectiu.\nSi l’Estat executés tot el que promou podríem sortir d’aquest punt crític de col·lapse. Però és més agraïda la feina de tirar-se els plats per damunt de forma fàcil, que no pas controlar l’execució de despesa per part de cada organisme i demanar retiment de comptes al Govern Espanyol.\nO podríem buscar solucions per atacar el problema de fons (burocràcia llunyana amb manca d’incentius per a executar obra pública a Catalunya llevat, és clar, de la LAV). Es podrien fer servir noves formes d’empresa pública com consorcis Generalitat Estat per executar obra pública a Catalunya, o directament que l’obra pública de Fomento fos executada per GISA, evitant incoherències d’aquest tipus.\nCal buscar una solució a un problema evient però que, sembla ser, que no està en l’agenda dels nostres polítics.\nFiled in economia, infraestructures, països catalans, política\nEtiquetes: estat, infarestructures, inversió, seitt\n5 Responses to “No només és qüestió de pressupostos\n18 Octubre 2009 at 14:33\nÉs un fet que es va repetint un any rere un altre. El menyspreu que senten tant el PP com el PSOE vers allò firmat que afecta a Catalunya és immens, i té tics d’anti-democràtic.\nMolt bo el bloc! Molts ànims!\n18 Octubre 2009 at 15:19\nSí, però el que és pitjor és que els partits catalans s’ho miren amb perplexitat i no fan res per arreglar-ho… Tirant els plats l’un per damunt de l’altre ja els està bé i, per tant, estem bloquejats. Ni cap a la independència per manca de voluntat política ni cap a la millora de les nostres infraestructures i, per tant la nostra economia perquè no és la seva prioritat defensar els interessos de Catalunya i els PPCC…\nEn fi, et linko expucaire al meu bloc! També m’agrada el teu, m’hi passo de tan en tan!\n18 Octubre 2009 at 23:01\nMoltes gràcies pel link! I gran feina a la PUC, tant per la tasca del dia a dia com per tots els elements 2.0 que hi esteu incorporant!\n18 Octubre 2009 at 23:13\nDeixa’m temps per millorar-la! Espero per nadal fer-li una reforma de dalt a baix i no limtar-la tan sols a bloc. Primer però vull experimentar amb el bloc que estàs llegint que vull treure’l de WordPress.com i passar-lo a servidor propi mitjançant WordPress.org.\nEspero que així guanyi flexibilitat com també vull fer amb la web de la PUC. I a més a la web de la PUC li vull fer un rentat de cara a nivell de disseny corporatiu! 😉\nRemodelació de l’estació de Badalona: tard i poc útil « Rogermelcior.cat Says:\n15 Novembre 2009 at 01:26\n[…] Un projecte més fruit de la improvisació i la voluntat que té Foment amb fer les coses mal fetes amb el vist-i-plau de la Generalitat… Ah, i amb un termini de finalització: principis de 2011! Apostem que s’acabarà amb retard? Penseu que és el SEITT… […]\n« Interactivament espanyola\nXerrada “El català, la següent llengua oficial a la UE” »


Trens de muntanya turístics – Edunomia\nAl Coll de la Furka i al Coll de Grimsel, al bell mig dels Apls Suïssos, ens hem topat amb el Glacier Express, que va de St Moritz a Zermatt, i amb el tren de vapor que recorre túnel de la Furka, que el Glacier Express ja no fa servir, perquè passa per un nou túnel, més avall i llarg, i que és obert tot l’any.\nTant el tren de vapor com el Glacier Express són trens de caire turístic. Xino-xano, avançant en rosegar les dents del carril central de la via del cremallera, permeten contemplar el magnífic paisatge de la Vall de Conches (o de Goms, en alemany).\nDe fet, la part del vell recorregut del tren sota el Coll de la Furka va estar a punt de desaparèixer. Però la visió del negoci turístic (més o menys respectuós amb el medi ambient) devia fer adonar els suïssos de la conveniència de mantenir la part superior de la ruta Andermatt-Zermatt, l’anomenada línia somital.\nLa velocitat del tren de vapor que pujava cap al túnel de la Furka era inversament proporcional a la negror del fum que deixava anar la màquina de vapor. L’olor em va recordar la de les “cafeteres” del Tren d’Olot.


La empresa Brakesport que gestiona la Piscina Coberta d’Ontinyent deu més de 300.000€ a l’Ajuntament – Portalcomarcal\nInicio>La Vall d'Albaida>Ontinyent>La empresa Brakesport que gestiona la Piscina Coberta d’Ontinyent deu més de 300.000€ a l’Ajuntament\n10 enero, 2013 Portal Comarcal2160\nTambé volem manifestar que no compartim la pretensió de la completa execució del cànon durant tot el termini que contempla la pròrroga.\nAl parer d’EU l’empresa Brakesport solament està intentant guanyar temps per tal d’eixir d’aquesta situació reforçats.\nPels motius abans exposats proposem la cancel·lació de Justificacions ja que pensem que des del 21 de novembre de 2012 l’empresa ha tingut temps suficient per fer les aportacions i justificacions pertinents.\nProposem a més que l’Ajuntament d’Ontinyent assumisca la prestació del servei directament fins l’elaboració d’un nou plec de condicions, donat el cas que alguna empresa s’hi trobe interessada. A més demanem que per part dels serveis jurídics s’encete un expedient que tinga com a finalitat el cobrament del deute de més de 300.000€ que Brakesport deu a l’Ajuntament d’Ontinyent.\nTagged Ajuntament d'Ontinyent, Brakesport, Club de Natació, empresa Brakesport, EU, GPM d'EU, La empresa Brakesport que gestiona la Piscina Coberta d’Ontinyent deu més de 300.000€ a l’Ajuntament, Ontinyent, piscina coberta d’Ontinyent\nA les huit de la vesprada del dissabte 31 de juliol, heralds a cavall amb les ensenyes del Crist de\nOntinyent invertirà 500.000€ del pressupost de 2013 en crear ocupació i recolzar els emprenedors\nL’alcalde d’Ontinyent, Jorge Rodríguez, destacava que “som ben conscients de que davant la crisi un Ajuntament té les ferramentes que\n27 estudiants alemanys d’intercanvi són rebuts per l’Alcalde d’Ontinyent\nEls i les estudiants acudien al despatx d’alcaldia acompanyats dels dos professors del seu centre d’origen que els acompanyen durant\nAielo de Malferit i Agullent, declarados provisionalmente, como municipios turísticos de la CV


Versos Buits: Crònica de l'actuació al Concurs Agres Musiq 2015.\nCrònica de l'actuació al Concurs Agres Musiq 2015.\nEl dissabte 11 d'abril de 2015 vaig actuar en la IV Edició del Concurs Agres Musiq 2015, en la segona actuació del concurs. La primera fou el dia 28 de març i hi actuaren BROSSA DE RIU (grup de Tavernes de la Valldigna) i PENA KAPITAL (grup de Banyeres de Mariola). En esta segona actuació vaig compartir cartell amb BADOK (grup d'Alfafara). Totes les actuacions de la primera fase es celebren a la Casa de Cultura Mariola d'Agres, a la Plaça de l'Assut.\nLa nit del dissabte 11 d'abril vaig ser l'encarregat d'obrir el concurs. Les bases ens obliguen als participants a desenvolupar una actuació d'uns 45 minuts. El meu repertori va ser el següent:\n2.- Llaços de fum.\n3.- L'Estació del Nord.\n4.- Cançó de l'home parat.\n5.- Si tu vols.\n6.- Camí de Gandia.\n7.- Les xiques que em van dir que no.\n8.- Raboseta, ix del cau.\nCrec que en general vaig fer una bona actuació i estic content perquè les coses em van eixir be. Crec que la cançó que millor em va eixir va ser Cançó de l'home parat, la meua versió del poema d'Estellés. És una cançó que he recuperat fa un mes arran de participar en la presentació d'un llibre sobre bandolerisme de l'escriptor i periodista Manel Arcos a Gaianes. Trobe que agrada a la gent i resulta ben emotiva amb la melodia tocada amb l'harmònica.\nEl públic em va respondre i es va portar amb mi de categoria, acompanyant-me fent palmes quan els ho demanava, i escoltant-me les bromes que els vaig fer de tant en tant. No era un públic nombrós, però va ser un públic genial. En l'apartat tècnic, l'equip de so i llum va complir a la perfecció i em van fer sentir ben a gust damunt l'escenari.\nDesprés de mi van pujar els BADOK i va fer la seua actuació. No els havia escoltat mai. El grup el formen cinc xicots: el cantant (l'únic membre que és de Banyeres), dues guitarres, el baix i el bateria (els quatre d'Alfafara). Fan un rock canyeret que el públic d'Agres coneixia molt be. En la meua humil opinió, la llàstima va ser que al cantant no li vaig entendre res del que va cantar, a excepció de la penúltima cançó que va cantar i tocar ell a soles acompanyant-se amb una guitarra espanyola electrificada. A mi va ser la cançó que més em va agradar d'ells, una cançó senzilla i agradosa. Molta sort, xicots de BADOK!\nBe, estem a la meitat del concurs, encara falten dues actuacions més amb els restants quatre grups seleccionats. Desconec qui són, però ben prompte tindrem notícies de la tercera actuació, ja aniré informant. De moment tot està per decidir!!!!!


Carta oberta al president d'Unió a Girona, Joan Cañada - Diari de Girona\nCarta oberta al president d'Unió a Girona, Joan Cañada\nEn primer lloc, president t'he de dir que comptem amb una premsa lliure i això em permet substanciar-hi el que tu em negues, perquè em vas comunicar unes conclusions del perquè era castigat sense obertura de cap expedient i sense la meva participació. I esclar, en el secretisme que heu imposat no tinc opcions de defensar ni els meus interesos, ni la meva dignitat.\nEn segon lloc, et demano que no t'avinguis a dir mentides per salvar no se sap què ni a qui. Malgrat les nostres discrepàncies, et pressuposo una categoria que, amb la teva actitud, estàs dilapidant, com l'aigua de les onades quan es troba amb la sorra de la platja. És cert que tu em vas parlar de la meva falta de perfil adient per ocupar un càrrec determinat i concret al voltant del nou president de la Diputació, i si recordes, jo no vaig objectar res. Però no em vas dir tota la veritat, perquè jo no sabia que un dels mèrits era que havia de tenir el sou embargat o no ser amic de Josep M. Amargant. Això s'avisa, home. Encara restava adjudicar la resta de càrrecs.\nCada setmana, des del 29 de gener, em deies que en els propers dies s'arreglaria el meu tema. Fins que fa dos divendres m'anuncies que he estat castigat per tres causes: el meu grup de teatre ha sortit a premsa implicat en el cas Torramadé, sóc amic de Minerva i sóc amic de Josep M. Amargant. Mare meva, quina acusació més ridícula i infantil. Amb aquests arguments que t'han estat dictats per el Sr. Toni Font i la Sra. Montse Surroca, entre altres, has cobert de miseria la teva presidència, que et va arribar pel dit generós de Barcelona, tot i que va estar avalada per l'acceptació del Comitè Executiu Intercomarcal d'Unió. Has tingut una bona oportunitat per exercir de president i has preferit fer de noi dels encàrrecs. Mai m'havies dit, tal com comentes a la premsa, que no tinc perfil per a cap càrrec. Ostres, president, això és molt fort, perquè fa molts anys que sóc la veu amable davant la militància, l'expert en redacció d'actes, el coordinador de comitès comarcals atès el meu coneixement dels estatuts i el reglament, l'encarregat d'explicar el que és Unió als nous militants... He participat en tertúlies de ràdio en nom del partit, he redactat discursos i articles per altres, he estat responsable de campanyes electorals, he portat candidats per tot el territori fent de xofer, presentador, organitzador d'actes... He aportat autobusos plens de gent de diferents col·lectius quan calia per al major lluiment del nostre líder, he presentat i promocionat a diferents diputats i diputades, quan se m'ha demanat... Segueixo? Mai he tingut horaris i arribava a casa, moltes vegades de matinada, cansat, però content, perquè jo sóc dels que creu en el projecte d'Unió. I, ara, dius que no tinc perfil? Primera notícia, ja que fins a la data del teu nomenament se m'havia dit el contrari I sempre fent un pas enrere perquè quedès palès que jo tan sols era un humil servidor de persones del meu partit. Sap què penso quan llegeixo el seu menyspreu cap a les meves capacitats demostrades? "Dios que buen criado, si tuviera buen señor"!\nPregunta als teus padrins de Barcelona si no tinc perfil per tapar-los-hi les vergonyes del Cas Treball (entre d'altres) i evitar la imputació; i fins i tot la presó d'algun d'ells. Pregunta, pregunta... ?Esclar, com que ja s'ha susbtanciat aquest cas, ara ja no tinc perfil. I amb la major mostra de manca d'humanisme, aquest que es pregona en la nostra ideologia, tu, el Sr. Toni Font i la Sra. Montse Surroca m'envieu a l'atur a menys de dos anys de la meva jubilació, amb la minva econòmica que això em suposa.\nMira, Joan , jo aspirava a retirar-me amb el reconeixement del partit per la feina feta. I el que he fet amb Minerva Amador creia que era un mèrit més de la meva trajectòria. Perquè mostrar solidaritat emocional i propiciar un acord entre les parts és el que jo he après al meu partit, a més de per cristià i per tarannà personal. Veig que per tu, això és una assignatura pendent\nM'heu robat la feina, els recursos econòmics, el meu projecte vital i, ara, intenteu robar-me la dignitat amb el tema del perfil. M'heu portat a una situació límit, on no queda res més que lluitar i ho faré! No ho dubtis, president! L'opinió pública mereix tota la informació que fins ara se li ha sostret. I, tal com es diu: "E la nave va".\n4 Alerten que els festivals amb públic assegut són una font de «supercontagi»\n5 El propietari de la muntanya del foc de Ventalló, convençut que "ha estat provocat i per una imprudència"


El Coronel ja no te qui l’estimi. | Temps d'incertesa (com tots)\n← Cinc anys de blog\nSI no t’agrada, agafa Laporta i marxa. →\nEl Coronel ja no te qui l’estimi.\nborinotus | 2- Socials | diumenge, 27 de febrer de 2011 | 08:50h\nContinuen les revoltes als països àrabs (quan tot això acabi podrem dir si han estat realment “revolucions”), els esdeveniment se succeeixen ràpids: Gairebé estàvem oblidant Tunisia i Ben Ali per l’omnipresència de les protestes de la plaça Tahrir i ja quasi no recordem Mubàrak perquè Gaddafi està decidit a resistir fins a la mort (de moment, la mort dels altres).\nEl conflicte libi està mostrant que el Coronel Gaddafi és un personatge cruel i perillós (dubto que estigui boig). Res de nou, però sembla el món ho estigui descobrint ara. Començant per part del seu equip de govern i de la cúpula militar que fins ara havien acatat el règim i que no haurien arribat tan amunt si no n’haguessin estat fidels servidors.\nPerò el cinisme no acaba en un grapat de desertors sinó que traspassa fronteres i ideologies.\nEfectivament, com pot ser que un personatge com aquest fos un líder ben vist per les esquerres?\nEl seu odi als Estats Units i Israel i el seu suport actiu a organitzacions com l’Organització per l’Alliberament de Palestina, El Front Polisario, o l’IRA, o ETA entre d’altres (alguns de curiosos com el PSP de Tierno Galvan i el Partit Andalucista quan es deia PSA) van fer que l’esquerra fes els ulls grossos a la realitat del seu règim.\nFins i tot en el súmmum del cinisme el 1988 es va instaurar un guardó anomenat “Premi Interanacional Gadaffi pels Drets Humans” (Com que suposo que la web desapareixerà en breu aquí n’està la pàgina a la Vikipèdia). Com podeu veure l’ha rebut gent com Nelson Mandela, Fidel Castro, Hugo Chavez o Recep Tayyip Erdogan. Cap d’ells l’ha refusat.\nEl seu carisma va augmentar quan els Estats Units van bombardejar Líbia el 15 d’abril del 1986 (En resposta a un atemptat a una discoteca berlinesa on hi anaven soldats americans) i entre altres morts hi hagués una filla adoptiva del Coronel de nomes quinze mesos.\nEls Estats Units no van reprendre les relacions diplomàtiques amb Libia fins fa uns cinc anys. Dificilment en aquest cas haurem de sentir el típic argument de la conspiració imperialista.\nTanmateix el món occidental (Gran Bretanya sobretot) va intentar reobrir acords comercials amb el règim de Gaddafi (la Jamahirija Àrab Líbia Popular Socialista que li diuen). Per petroli més que res.\nAixí que, per a millorar relacions, el govern britànic (presumptament pressionat per la British Petroleum) va pressionar el govern escocès per tal que alliberés Abdelbaset Al-Megrahi per raons de salut (patia un càncer terminal però vés per on es va recuperar en trepitjar sòl libi, a la manera de Pinochet). I qui és Abdelbaset Al-Megrahi? Doncs un agent libi que va estar darrera de l’atemptat a una avió de la Pan Am que va caure a Lockerbie al 1988 i que va fer 270 morts. No cal dir que als estatunidencs això no els va fer cap gràcia.\nI així el Coronel va ser admés de nou a la comunitat occidental. Es va avenir especialment amb Silvio Berlusconi. Les visites a Itàlia han sovintejats i en la darrera va demanar noies joves i maques per a fer cursos d’alcorà. Don Silvio en diu Bunga-Bunga i aquest en diu així…\nAquesta obertura cap al món occidental no va fer que els seus amics de tota la vida en reneguessin i ja no el consideressin revolucionari.\nEncara més, no fa gaire el president veneçolà va comparar Gadaffi amb Bolivar tot dient que el Coronel era per a Àfrica el mateix que el “Libertador” fou per Amèrica.\nAra fins i tot la seva inseparable i fidel infermera en fuig. El Consell de Seguretat de l’ONU ha aprovat dures mesures en contra amb el vist-i-plau del propi ambaixador libi.\nEl Coronel ja no te qui l’estimi. Uns perquè ja no els interessa i consideren que millor esperar a fer negocis amb els que vinguin després i els altres perquè no en volen saber res i ara neguen tenir-hi res en comú.\nImatge: El Coronel posant tot elegant.


RECEPTA DE CÒCTEL DE GANXO VERMELL DE GRAN FORMAT - > CÒCTELS I ALTRES RECEPTES\nGanxo vermell de gran format\nPremesclat i fins i tot prediluït, i prou gran per servir-ne cinc, aquest saborós toc de Manhattan us estalviarà temps i esforç.\nDemaneu un còctel remenat com un Manhattan o bé Martini en un bar, i la probabilitat aclaparadora és que el cambrer s’afanyi a abocar els ingredients en un got de barreja de còctels, a sobre amb una gran cullerada de gel esquerdat i remeneu-lo amb una cullera de barres de mànec llarg abans de colar-lo en un refredat vidre. La velocitat i la precisió són les característiques d’un bon bàrman i, més enllà de l’eficiència, també pot ser una cosa impressionant de veure.\nPerò, de vegades, fins i tot els camarers més eficients no poden estar al dia de les exigències d’una carrera ocupada. Altres vegades, és possible que un equip de bar hagi de marcar la seva consistència en una beguda en particular. O, per als cambrers de casa i per als amfitrions de festes, de vegades no voleu passar tota la nit al bar o a la cuina, barrejant minuciosament begudes i sempre quedant sense gel.\nEn qualsevol cas, la resposta és premesclar i prediluir una gran quantitat de còctels. Un cop vist com una cosa que no s’ha de tenir en compte, ara és un estil acceptat de barman per la seva consistència, rapidesa i garanties de qualitat. Una vegada que el lot es barreja i es refreda, tot el que heu de fer és abocar-lo en un got, cosa que fa que sigui una bona idea per a qualsevol persona que organitzi una festa.\nLaura Newman, directora de begudes de Queen’s Park a Birmingham, Alabama, va contribuir amb aquesta versió de gran format de Ganxo vermell còctel. Una variant del clàssic Manhattan, el Red Hook ofereix als bevedors una mica de complexitat addicional amb l’afegit de licor de cireres; en aquesta recepta, Newman opta per Luxardo, fàcilment la marca de licor de marasquin més consolidada, que es reconeix immediatament pel seu embolcall de vímet. També demana Rittenhouse Rye, un whisky assequible, centenar i resistent. Tots dos o qualsevol dels dos poden substituir-se per un producte similar, però assegureu-vos d’enganxar-vos amb sègol en lloc d’utilitzar bourbon, o bé la beguda pot arribar a ser massa dolça.\nEl ganxo vermell de gran format fa cinc racions, perfectes per acabar un petit sopar o barrejar un diumenge al vespre. Després de fer-lo per lots i diluir-lo, cal refredar-lo durant almenys 5 hores, de manera que no el feu a l’últim moment abans de la festa. El més interessant és que l’aigua afegida significa que no cal remenar-la sobre cap gel, només cal abocar-la en un got fred i servir-la.\nEls còctels prediluïts fan que el bar a casa sigui una brisaDESTACATS A Vídeo destacat\n10 unces de sègol Rittenhouse\n2 1/2 ounces Punt e Mes\n1 1/4 unces de marisc de Luxardo\n1 3/4 unces d’aigua\nAfegiu tots els ingredients a un got de barreja i remeneu.\nAboqueu-ho en un recipient gran hermètic i refrigereu-lo fins que es refredi.\nPer servir, aboqueu-ho en un got fred de Nick & Nora.\nquè simbolitza una mantis religiosa\nrecepta de còctel huracà per a una multitud\ndiferència entre martini sec i brut\nel que hi ha en un còctel passat de moda\nquè fa el vermut a un martini


Els Castellers de Lleida i els Moixiganguers continuen creixent per Sant Anastasi\nLa Colla Vella ajorna l'atac al seu primer castell de nou pisos de l'any\n3 min. Lleida 12/05/2019 16:03\n260x366 Els Moixiganguers estrenen el dos de vuit amb folre a Lleida / EFREN GARCIA Els Moixiganguers estrenen el dos de vuit amb folre a Lleida / EFREN GARCIA\nL'exhibició castellera de la festa major de Sant Anastasi a Lleida no ha pogut tornar a gaudir enguany del nivell dels nou pisos, però ha vist algunes de les estrenes més importants del cap de setmana. La colla local ha fet un pas i mig descarregant el seu primer dos de set de la temporada i coronant el quatre de vuit, els Moixiganguers d'Igualada han completat el dos de vuit folrat i la Colla Vella dels Xiquets de Valls ha anotat els millors resultats repetint el cinc de vuit i el dos amb folre.\nSi bé es tractava d'una bona cita perquè la Colla Vella portés a plaça el primer tres de nou amb folre de la temporada, aquest cap de setmana qui ha guanyat la jugada han sigut els Minyons de Terrassa, que han descarregat el tres en la celebració de la fira modernista egarenca. Els rosats han mostrat una gran solidesa alçant el seus dos millors castells de l'any, el dos de vuit folrat i el cinc de vuit, però a última hora han decidit ajornar dues estrenes que estan a punt de veure la llum: el castell de nou pisos i el quatre de vuit amb el pilar. Han optat pel bàsic quatre de vuit en tercera ronda i tampoc han plantat cara al gran pilar davant una plaça que s'ha buidat tot just a la segona ronda.\nA falta del tres de vuit, que enguany s'està coent a foc lent, els Moixiganguers d'Igualada han decidit dur a plaça el dos de vuit amb folre. Ho han fet d'entrada, a primera ronda, i sense gaires dificultats. La torre s'ha entregirat clarament però el tronc no ha perdut les mides i s'ha pogut defensar el castell amb comoditat. Han mostrat un quatre de vuit de gran solvència i han optat pel set de set en el tercer torn per fer pujar el màxim nombre de castellers.\nAra fa justament un any els Castellers de Lleida van completar la seva diada de festa major amb el cinc de set com a millor construcció. Avui han superat aquest sostre ja en la primera ronda. Han descarregat un dos de set tens, treballat en el descens, i han plantat cara al quatre de vuit a la ronda central. El carro gros s'ha alçat tens en un primer intent, perdent mides entre dues de les seves rengles, fins que els bordeus han decidit desmuntar-lo. A la segona, les mides han sigut més correctes i l'han arribat a coronar sense grans complicacions. Després de l'aleta, els nervis l'han rebregat a tots els nivells i ha acabat cedint durant el descens. Han resolt l'exhibició descarregant el set de set després d'un intent desmuntat.\nEn la ronda de pilars, els vallencs han optat per plantar tres espadats de cinc de manera simultània, els de Lleida n'han alçat dos. Els Moixiganguers d'Igualada han muntat un vano de cinc però en el moment de coronar el pilar central aquest s'ha trencat mantenint-se els altres dos en peu. Si bé en viu no ha quedat clar si l'enxaneta s'ha deixat anar de mans correctament, la colla l'ha considerat carregat.\nMoixiganguers d'Igualada: P4 cam, 2d8f, 4d8, 7d7, V5 (P5c)\nCastellers de Lleida: P4 cam, 2d7, id 4d8, 4d8c, id 7d7, 7d7, 2 P5, 3 P4 (un al balcó)\nColla Vella dels Xiquets de Valls: P4 cam, 5d8, 2d8f, 4d8, 3 P5


El temporal produït per la Borrasca Gloria ha destrossat els passejos marítims de la localitat, tant el d'obra, com el de fusta\nL'alcaldessa d'Almenara, Estíbaliz Pérez, reivindicarà el dimecres en el Ministeri de Transició Ecològica la construcció immediata de les esculleres que protegisquen la platja Casablanca de la localitat de les escomeses de la mar, el projecte de la qual està redactat i amb els informes ambientals realitzats. La reunió amb el subdirector general de Costas, Ángel Muñoz, que estava programada amb anterioritat, s'emmarcarà en ple balanç del temporal que actualment aguaita al litoral d'Almenara.\nPérez ha assenyalat que “acabem de veure el pitjor temporal dels últims anys, que encara continuarà demà” i “no podem esperar més sense les esculleres previstes” perquè “encara que siga un temporal molt gran com aquest, les esculleres frenarien les escomeses de la mar i els danys no serien tan importants com els que estem veient”. Pel que “demanarem la construcció immediata de les esculleres, l'agilitació total dels terminis, perquè ja comptem amb tots els informes i declaracions ambientals” perquè “acaba de demostrar-se que ja no es pot esperar més, perquè si tarden, tal vegada les construïsquen quan no quede platja ni passeig que defensar i protegir”.\nEl temporal marítim, que seguirà demà, ha destrossat parcialment el passeig marítim d'obra, alçant les llambordes i fins i tot emportant-se part de les obres de protecció i mobiliari urbà. De fet, pot haver-hi un nou risc d'enfonsament en la zona més afectada, tal com va passar ja fa tres anys. A més el temporal també s'ha emportat per davant alguns trams del passeig de fusta de la localitat, que va ser dels primers a instal·lar-se, envoltat de dunes i preservant les riqueses ambientals.\nA més la mar ha envaït també el passeig marítim, arribant als carrers adjacents. En alguns punts, l'aigua de la mar, ha inundat els carrers, per la qual cosa s'ha hagut d'evacuar a onze persones que podrien córrer risc.\nL'alcaldessa, Estíbaliz Pérez, ha agraït en aquests moments la inestimable labor que està realitzant la brigada municipal, així com també la Policia Local i Protecció Civil per a intentar evitar mals majors i recuperar els espais inundats.


Fent tentines per la vida :: Amabook\nEls records d’una Girona imponent, de vegetació inesgotable; els d’una platja de Palamós orientada a llevant, anomenada la Fosca; els de les Carmelites i les Escolàpies; els dels germans, els pares i els avis; els escoltes i els amics; els de l’institut i la universitat, ja a Barcelona. Paraules, converses, cançons i algun vers; records d’un nen tranquil però de ment inquieta que s’apleguen en aquestes emotives memòries de Joaquim Nadal i ens guien pels primers passos, tot fent tentines, de l’home, el polític i l’escriptor. Són pàgines que recorren uns anys marcats per la duresa i les dificultats de …\nEls records d’una Girona imponent, de vegetació inesgotable; els d’una platja de Palamós orientada a llevant, anomenada la Fosca; els de les Carmelites i les Escolàpies; els dels germans, els pares i els avis; els escoltes i els amics; els de l’institut i la universitat, ja a Barcelona. Paraules, converses, cançons i algun vers; records d’un nen tranquil però de ment inquieta que s’apleguen en aquestes emotives memòries de Joaquim Nadal i ens guien pels primers passos, tot fent tentines, de l’home, el polític i l’escriptor. Són pàgines que recorren uns anys marcats per la duresa i les dificultats de la postguerra, amb les proverbials cartilles de racionament, i que rememoren la innocència de la infància i la curiositat de la joventut. Pàgines que, sobretot, palesen l’orgull d’haver crescut en una època i uns paisatges que potser no tornaran, però que queden escrits. «Ara sí que sé, i en tinc un record viu, que jo era un nen tímid, espantadís, d’una certa fragilitat, temorós, poc llançat, quiet i callat. Més donat a llegir el diari o escoltar la ràdio a tocar la llar i assegut al sofà, si podia aprofitar que l’avi era a la taula del menjador passant els comptes del dia...»


La Fiscalia Anticorrupció multa Camps amb més de 41 mil euros per delicte de suborn · Tribuna.cat\nDivendres, 11 de de febrer del 2011 | 17:28\nLa Fiscalia Anticorrupció multa Camps amb més de 41 mil euros per delicte de suborn\nFrancisco Camps, Cas Gürtel, Generalitat, TSJV, Fiscalia Anticorrupció,\nBarcelona · El cercle de la corrupció estreny Camps cada cop més. Tot i que el cas Gürtel és encara lluny d'acabar amb la carrera de Francisco Camps al capdavant de la Generalitat Valenciana, les suposades trames corruptives\nque l'han envoltat han donat per fi una fuetada al president de l'executiu valencià, després que el TSJV veiés indicis delictius en les actuacions de Camps ara fa un any però no n'investigués més a fons les causes.\nCamps ha estat multat ara amb 41.250 euros per un delicte continuat de suborn passiu en acceptar de la trama Gürtel diversos regals com els vestits fets a mida de les botigues Milano i Forever Young. Així ho ha fet públic aquesta setmana la Fiscalia Anticorrupció, que ha enviat al jutge instructor, José Flors, les conclusions provisionals del seu escrit. L'acusació demana cinc mesos i 15 dies de multa a Camps, a 250 euros al dia. Segons el Codi Penal, aquesta és la màxima sanció que es pot demanar, de tres a sis mesos de multa, atès que el delicte de suborn passiu impropi no implica presó.


Castelló ultima la posada en marxa de la web després de l'atac informàtic | Castelló Extra\nL’Ajuntament de Castelló està ultimant la posada en marxa de la web municipal afectada per l’atac informàtic que va ser detectat dimarts passat 30 de març. Des del departament d’Administració Electrònica i Innovació Digital s’està treballant per a la reactivació del portal web municipal i, de manera paral·lela, s’està completant el procés de netejat d’ordinadors i avançant en el restabliment dels diversos programes específics dels departaments municipals que permetran continuar reprenent la normalitat de la gestió administrativa.\nAquest dilluns s’ha tornat a reunir el Centre de Coordinació Operatiu Municipal (Cecopal) per a abordar la situació actual després del ciberatac i donar compte dels avanços realitzats en els últims dies.\nL’alcaldessa de Castelló, Amparo Marco, ha posat en valor els passos donats fins hui per al restabliment total del sistema. “Estem avançant a poc a poc cap a la normalitat després del ciberatac i cal destacar l’intens treball realitzat per a la posada en marxa de l’atenció presencial a la ciutadania al Palau de la Festa, amb el 100% dels sistemes informàtics operatius, i en les tinences d’alcaldia del Grau, districte Nord i Oest, així com la reactivació en solo uns dies de la seu electrònica i d’eines de gestió interna municipal”, ha explicat Marco.\nCal recordar que l’Ajuntament va aconseguir restablir en 10 dies serveis d’atenció a la ciutadania com la seu electrònica per a la realització de tràmits i presentació de sol·licituds de manera telemàtica i va instal·lar equips segurs per a reprendre l’atenció presencial de la ciutadania. Així, des del dimecres passat ja es va recuperar l’atenció presencial a la ciutadania per a poder iniciar tramitacions, tant en Atenció Integrada com per a gestions d’altres àrees municipals com l’Agència de Desenvolupament Local, Comerç i mercats, Sanitat, Consum, Urbanisme, Atenció Tributària i Habitatge.\nTambé s’han pres mesures de caràcter administratiu com l’ampliació de terminis per a la presentació de sol·licituds de tràmits com les Ajudes Parèntesis o Jornals de Vila, entre altres.\nDes del departament d’Administració Electrònica i Innovació Digital s’està ultimant la reactivació i posada en marxa de la web municipal. També es prossegueix amb el procés de netejat d’ordinadors dels diferents departaments municipals. A més, s’avança en el procés de recuperació de l’ús de les eines d’ús específic per part de les diferents àrees municipals per a recuperar la total normalitat en la gestió interna.\nNova informació sobre el delicte informàtic\nD’altra banda, la regidora d’Administració Electrònica i Innovació Digital, Monica Barabás, ha posat hui en coneixement de la Policia Nacional que s’ha tingut constància de l’existència d’informació encriptada robada a l’Ajuntament en la ‘deep web’ (o internet profunda) després de l’atac informàtic del passat 30 de març.\nSegons s’ha fet constar en la declaració presentada davant la Policia Nacional, s’han detectat unes publicacions en xarxes socials en les quals s’informa de l’existència d’aquests arxius encriptats, si bé no consta cap accés o ruta a la informació sostreta.\nAquests fets se sumen a la investigació sobre el ciberatac que està en mans de la Policia Nacional, el Centre de Seguretat TIC de la Comunitat Valenciana i el Centre Criptològic Nacional, dependent del Ministeri de Defensa. També s’ha notificat a l’Agència Espanyola de Protecció de Dades. “La policia i els especialistes en ciberseguretat estan treballant per a esclarir l’origen del ciberatac, i l’ajuntament, com a administració afectada pel delicte informàtic, està aportant tota la informació de la qual disposa i actuant amb la màxima diligència per a la resolució del cas”, ha afirmat Barabás.


PUBLICACIONS DE LA UNIVERSITAT D'ALACANT | llibresvalencians.com\nCAMPUS S. VICENT DEL RASPEIG, Aulari II, planta baixa\nPublicacions de la Universitat d'Alacant (PUA), dins del Pla Estratègic general, és la unitat acadèmica encarregada d'editar la investigació universitària, amb l'objectiu de fomentar-ne la difusió i la divulgació entre la comunitat científica i en la societat. Des de l'any 1978, aquesta editorial ha dut a terme l'edició de 1.200 publicacions amb una mitjana de 40 obres cada any.\nEl treball fet durant aquest temps d'activitat ha consistit en la publicació de llibres, seguint estrictes criteris de qualitat i eficiència. Els exemplars publicats abracen les principals àrees de coneixement: filologia i literatura, història, geografia i arqueologia, traducció, ciències, arquitectura i enginyeria, informàtica, estudis àrabs, economia i empresa, òptica i dret, a més de ciències socials i de la salut.\nA més de l'edició en paper, el Servei de Publicacions està immers en un procés bibliogràfic de digitalització, que permetrà posar a l'abast una oferta d'acord amb l'evolució tecnològica i les tendències del sector editorial.


Periodisme d'investigació a Las Provincias i ABC - Mèdia.cat - Observatori Crític dels Mitjans Periodisme d'investigació a Las Provincias i ABC - Mèdia.cat - Observatori Crític dels Mitjans\nPeriodisme d’investigació a Las Provincias i ABC\nEls diaris del Grup Vocento semblen disposats a demostrar que la “primavera valenciana” no és fruit de la indignació provocada per les imatges de les violentes càrregues policials contra uns estudiants que senzillament reclamaven calefacció al seu institut sinó que al darrere hi ha una ma negra que mou els fils de la revolta sense explicar exactament com.\nPer a demostrar-ho el diari valencià ha publicat que el web primaveravalenciana.com es va posar en marxa el dissabte 18 de febrer, que es troba allotjat al servidor de Compromís i que va ser registrat per la mateixa persona que també és propietària d’altres adreces virtuals d’agrupacions locals de la coalició. A partir d’aquesta dada el periodista argumenta que des d’aquest web “s’avivarien les revoltes” en una “operació aparentment improvisada” per posar l’etiqueta #primaveravalenciana com a tendència mundial a Twitter ja des d’abans que comencessin les manifestacions.\nPer a que aquest discurs tingui coherència l’article oblida explicar que les manifestacions i les càrregues havien començat el dimecres 15 i que ja el divendres 17 la diputada de Compromís Mònica Oltra havia estat colpejada per la policia, tal i com n’havia informat el mateix diari. En realitat, la concentració de dilluns, que va derivar en vuit hores de càrregues policials, estava convocada des del divendres i la revolta dels estudiants ja havia arribat a ser tendència a Twitter amb les etiquetes #IESLluisVives i #LluisVivessinmiedo. També estava penjada al web Actuable la recollida de signatures per demanar la dimissió de la Delegada del Govern espanyol Paula Sánchez de León.\nÉs per això que no sols no resulta tan estrany que algú crees un web per unificar les diferents informacions disperses que ja començaven a inundar internet –de fet, primaveravalenciana.com no és més que un storify que agrupa continguts d’usuaris diferents- sinó que ni tan sols va ser tan ràpid ni tan eficient, ja que altres mitjans alternatius com L’Accent, Ràdio Klara o el col·lectiu Mel de Romer van tenir molta més incidència a l’hora de cobrir les manifestacions.\nPer la seva banda, ABC encara va anar més lluny i ja al mateix dissabte 19 publicava que “investiguen la promesa d’aprovats a canvi d’anar a protestes estudiantils”. Segons aquesta tesi les manifestacions estarien “encoratjades” pels professors i citava denuncies i testimonis de pares i alumnes que estaven sent “investigades per la policia i Inspecció d’educació”. Al reportatge, però, no s’aporta cap nom –ni tan sols canviat- ni la declaració de cap denunciant concret ni s’esmenta la font més enllà d’una genèrica “policia”. Per demostrar la seva tesi el diari cita el comunicat del claustre del Lluís Vives mostrant la seva repulsa per l’actuació policial.\nAquest tipus de notícies són habituals a tot el món quan hi ha revoltes i protestes ciutadanes de certa magnitud. Molts mitjans a Catalunya van apuntar que una difusa “xarxa internacional antisistema” era al darrere dels incidents de Barcelona durant la vaga general del 2010 i del bloqueig al Parlament de l’any passat. També Ben Ali va acusar a una “ma negra estrangera” de ser darrere la primavera tunisiana, Mubarack va assenyalar alternativament Israel i Al Qaida i per Gaddafi l’imperialisme i els islamistes manipulaven el poble libi.\nABCPaís ValenciàLas Provinciasmanipulaciómanifestació


Un campament de l'edat mitjana marca l'inici del Mercat Medieval de Vic | Osona.com\nUn campament de l'edat mitjana marca l'inici del Mercat Medieval de Vic\nEntitats socials de la ciutat s'encarreguen de decorar el nucli antic per l'ocasió | "L'Assalt de l'Altarriba" incorpora dos nous personatges\nper Carles Fiter , 2 de desembre de 2016 a les 09:56 |\nEl Campament Medieval, la principal novetat d'enguany | Josep M. Costa\nEls carrers del centre històric de Vic han retornat aquest divendres a l'edat mitjana per l'arribada del Mercat Medieval. Enguany, com a novetat, destaca el Campament Medieval on una cinquantena de persones fan una recreació de la vida i costums de l'època. Els visitants poden veure demostracions de la forja tradicional, entrenaments amb armes, tallers d'escriptura... i altres accions relacionades amb la vida quotidiana d'aleshores. Hi haurà una vintena de tendes que estaran ubicades a la zona de les Adoberies.\nEl Mercat Medieval, amb un pressupost de 190 mil euros, reuneix un total de 353 parades repartides per tot el nucli antic. Entre aquests, no hi falta els tres zocos d'inspiració àrab, situats a la plaça Santa Eulàlia, el Parc Jaume Portell i la rambla Hospital. Des del 3 de desembre fins al 6 de desembre, milers de persones passen per la capital d'Osona, per això s'habilitaran zones d'estacionament ben senyalitzades.\nUna decoració social\nUna altra novetat destacada és que aquest any diferents entitats socials de Vic han col·laborat en l'ornamentació de la ciutat per aquesta ocasió. A partir de material reciclat, aquestes associacions han elaborat a mà elements de decoració com banderoles, rams, retolació, escales i altres objectes d'atrezzo.\nHi participen entitats com l'Associació Casal Claret de Vic, l'Associació de Vídues de Vic i Comarca, el Casal de la Gent Gran de la Rambla, l'Associació Tapís, Càritas, l'Associació per a la Sostenibilitat Humana, Ecològica i Social; l'Associació de Disminuïts Físics d'Osona (ADFO) i el Centre Mèdic Psicopedagògic d'Osona (Osonament).\nEl Mercat Medieval de Vic, l'any passat Foto: José M. Gutiérrez\nOferta comercial i gastronòmica\nL'oferta comercial segueix sent àmplia i variada, molt similar a la de sempre: articles de decoració, joiera, cremes, herbes medicinals i una llarga llista de productes gastronòmics. La majoria d'aquests vénen de Catalunya, però també hi ha artesans i venedors de Castella i Lleó, Castella-La Manxa, Madrid, Galícia, Andalusia, València, Euskadi, Portugal i el Sud de França.\nPel que fa als llocs per menjar, hi ha nombrosos espais per poder degustar des de crepès i gofres, fins a botifarra o pop. D'altra banda, molts restaurants de la ciutat ofereixen menús especials durant aquests dies. Com a novetat, aquesta edició incorpora gots reutilitzables per la millora de la gestió de residus.\nL'Assalt de l'Altarriba traspassa parets i surt al carrer\nEl Mercat Medieval i L'Assalt de l'Altarriba són dos conceptes que difícilment poden anar separats actualment. En la quarta edició, es podrà seguir palpant amor, odi, traïció, sang i fetge, en les set escenes que es representaran en diferents espais històrics de la ciutat. Enguany s'hi incorpora dos espais nous: el claustre de l'Escola d'Art i Superior de Disseny de Vic i la plaça de la Catedral. En aquest darrer espai, s'incorporen dos nous personatges que enllacen les escenes i expliquen -des del carrer- que ha passat en la representació anterior.\nAquesta oferta cultural es complementa amb la recreació dels oficis medievals, les cercaviles musicals i de teatre, l'exhibició d'aus rapinyaires i activitats lúdiques pels més petits. Aquestes activitats infantils estaran centralitzades a la plaça dels Màrtirs on hi haurà tallers, titelles, contes, jocs i atraccions, entre altres.\nConsulta el mapa del mercat i els aparcaments\nGaleries de fotos del Mercat Medieval de Vic dels darrers anys\nUna de les escenes de 'L'assalt de l'Altarriba'. Foto: Joan Parera\nMAPA i pàrquings del Mercat Medieval de Vic\nGALERIES DE FOTOS del Mercat Medieval de Vic\nFires i festes, sopar medieval, Mercat Medieval 2016, gastronomia, Mercat Medieval de Vic, artesania\nAclariment a Anònim 17:19\nPer Anicet el 4 de desembre de 2016 a les 12:12\nNo hi ha hagut mala fe. Algú, amb poca consciència nacional i amb poca capacitat de reflexió, va pensar que no eren compatibles les garrofes i els símbols patriòtics, i va ordenar amagar els escuts de Catalunya i de Sant Jordi en un racó fosc d'un magatzem tètric. Aquest error, greu, serà esmenat l'any vinent. En Benjamí i en Josep-Ramon m'ho han promès personalment. VIC ÉS AMOR. EL MERCAT MEDIEVAL DE VIC ÉS CATALÀ.\nPer Anònim el 4 de desembre de 2016 a les 11:23\nLa pluja d'avui és un càstig del cel dels patriotes catalans. La malifeta descatalanitzadora del mercat medieval d'enguany mereixia una resposta contundent. El responsable del menyspreu als símbols nacionals catalans hauria de demanar perdó agenollat damunt d'una estoreta de xinxetes.\nPer Anònim el 4 de desembre de 2016 a les 09:12\nLa bandera vigent i directament transmesa des de l'edat mitjana, és la que oneja al màstil del balcó de l'ajuntament de Vic i que es deriva de l'escut de Vic. Escut vigent des del 878 instituit per Guifré el Pilós; en forma de cairó, que compte amb les quatre barres per part dels Montcada-Casal de Barcelona i la Creu Grega per part del Bisbat, fruit del repartiment de la ciutat després del repoblament. Ara que ja es sap que la bandera és autèntica, històrica i culte, que representa a a la ciutat, l'any que ve la canviarà per un ase?\nPer Anònim el 2 de desembre de 2016 a les 21:22\nRes més català i medieval que la Quatribarrada (des del 1150) i la creu de Sant Jordi. Ben genuí i nostrat. Aglans i garrofes són ambientacions de parc temàtic pel turisme d'entrepà de zona metrolopitana. El Mercat el porta el Regidor de Fires i Mercats\nAquest era un mercat massa català.\nPer Anònim el 2 de desembre de 2016 a les 17:19\nCal aplaudir la decisió de no sé qui: aquest any s'han substituït els escuts de Catalunya i de Sant jordi que ambientaven el mercat per moltes garrofes i altres coses rares. Era un mercat medieval d'ambient massa català ( un fet que molestava molts visitants ) i calia desvirtuar-lo nacionalment. Gràcies. No ho oblidarem.


La Casa de la Generalitat a Perpinyà celebra avui la Diada\tLa Casa de la Generalitat a Perpinyà celebra avui la Diada\nL'oferta del CPNL per aprendre català prioritza els nouvinguts\tL'oferta del CPNL per aprendre català prioritza els nouvinguts\nProhibeixen banyar-se al Tec, arriben a Perpinyà els patinets gratuïts, Louis Aliot es presenta sense etiqueta? , baixes temperatures ahir dimarts a Perpinyà i vídeo denuncia de l'associació L214.\n* Elna i Sant Genís de Fontanals prohibeixen banyar-se al Tec. Després que la setmana passada va morir un gos a Brullà desprès d’haver-se banyat i jugat amb el seu amo al Tec, les dues comunes, s’han afegit a la prohibició de banyar-se i jugar o deixar beure als animals al Tec. La causa es una contaminació d’algues blaves, ue contenen cianobacteris. Entre dimarts i dijous , l’ARS ( l’Agence régionale de santé) efectuarà alguns anàlisis a l’aigua del Tec, per detectar la presència potencial de cianobacteris, més coneguts com algues verdes blaves.. En cap de fortes concentracions, poden produir als humans, problemes cutanis i gàstrics. En canvi als animals, els pot provocar la mort.\n* Arriben a Perpinyà els patinets (trotti-nettes) elèctriques en autoservei gratuït. En un comunicat, aquesta societat, diu: ‘El servei s’oferirà a Perpinyà durant un període de proves de 8 setmanes a partir de demà dijous 22 d’agost, per proporcionar nous mitjans de viatge per al Festival Visa Pour l’Image‘. Aquesta societat ja està present. a set ciutats franceses. En total hi haurà 200 patinets, en 40 indrets al centre vila i a prop de la Universitat de Perpinyà.\n* Es presenta Louis Aliot ‘sense etiqueta‘ (!?) a les municipals?. Des del passat dilluns, 19 d’agost, han aparegut a Perpinyà, uns 20 cartell murals del diputat del Rassemblement national (ex FN), candidat a la batllia de Perpinyà. Però aquests cartell, no duen etiqueta, només el seu nom, res del seu partit, o de l’etiqueta de les anteriors eleccions municipals ‘Bleu Marine‘, com podeu veure a la foto. Cal recordar que, a més de company de Marine Le Pen, es membre del Bureau nacional del partit d’extrema dreta.\nSembla però que la seua campanya s’inspira també molt en la de l’actual batlle de Besiers Robert Ménard, en la campanya del 2014. El diputat també anuncia l’obertura de la seua permanència electoral pel començament del mes de setembre, al centre-vila de Perpinyà.\n* Ahir dimarts, es va registrar a Perpinyà la temperatura més baixa de l’estiu. Els perpinyanesos van poder respirar una miqueta ja que, segons Météo France, es va registrar una temperatura de 24,7°C , quatre graus més baixa del normal per l’estiu. Segons la web Infoclimat, aquest respir, no durarà molt ja que avui dimecres poden arribar a 30°C. Es a dir que l’estiu no ha acabat.\n* Avui dimecres us presentem el nou vídeo de l’associació L214. En aquest vídeo podeu veure conills amuntegats dins gàbies, en una granja de Deux-Sèvres, a Nova Aquitània (estat francès) Segons denuncia l’associació: ‘Aquesta granja manté en un moment 8.000 conills tancats tota la vida en gàbies metàl·liques. Les imatges mostren animals acumulats a densitats extremes: gairebé , poc més d’una fulla A5 per cada conill.’. Podeu visitar la web d’aquesta campanya aquí.\n08:11APLEC: Dos dies després la instal·lació de l’Oficina del català, el ministeri suspèn el capes de català pel 2020 !!!\n08:09Els Dracs han acabat la temporada perdent amb els Huddersfield Giants\n08:06La Usap ha perdut el derbi contra Carcassona\n08:12Tornada a l’escola (Xavier Deulonder i Camins)\n08:11Els Dracs s’enfronten als Huddersfield Giant, per tancar la temporada 2019\n08:09La Usap es desplaça a Carcassona, per un nou derbi\n07:28Nou servei gratuït per l’accés dels minusvàlids als TER LiO\nIndignació a la xarxa amb un piulet de l’Eurocambra per la situació de Puigdemont, Junqueras i Comín\nLa reparació de la mota del riu Segura a Almoradí s'allargarà fins a demà